Q=14	C=9	SS=0	LS=4	PS=0	DC=0	LC=0	SD=0	BS=1	G0=14	G1=11	G2=5	DLID=az_RU	BODY=Имам Һүсејнә (ә) ҝөрә интигам алмаг, күфрү, нифагы вә ширки арадан галдырмаг мәнасындадыр Әһли Бејт (әлејһимус сәлам) -АБНА- Хәбәр Аҝентлији – Shia News\nХәбәрин коду : 717782\nМәнбә : Дејерлер Тебјан-а истинадла\nӘһли Бејт (әлејһимус сәлам) -АБНА- Хәбәр Аҝентлији- Имам Һүсејнә (ә) ҝөрә интигам алмаг – ҹәзаландырмаг, күфрү, нифагы вә ширки арадан галдырмаг мәнасындадыр, нәинки кин бәсләмәк. Мәсум Имамларын (ә) һамысы һәр ҹүр нәфсани һиссләрдән һәмишә пак олмушдулар. Аллаһын интигамы һаггында охујуруг: “Аллаһын һидајәт етдији кәси әсла аздыран олмаз. Мәҝәр Аллаһ јенилмәз гүдрәт вә интигам саһиби дејил?!”. (“Зумәр” 37).\nБу ајәдә Аллаһын интигамы дејилдикдә налајиг ишләрин ҹәзаландырылмасы нәзәрдә тутулур. Кин бәсләмәк кими бир әмәлдән әсла сөһбәт ҝедә билмәз.\n“Биз мәзлумҹасына (һагсыз јерә) өлдүрүлмүш шәхсин гәјјумуна һөкмранлыг (гисас алмаг, ганбаһасы алмаг вә јахуд бағышламаг ихтијары) вермишик”. (“Исра” 33). Имам Багир (ә) бу ајәнин шәрһиндә бирдирмишдир ки, “Мәзлум инсан – Имам Һүсејндир (ә) вә биз онун ганынын вәлисијик. О заман ки, бизим Гаим (ә.ф) зүһур едәр, онун ганынын интигамыны алаҹагдыр”.\nҺәзрәт Пејғәмбәр (с) Гәдир-Хум ҝүнүндә Һәзрәт Мәһдини (ә.ф) таныдан заман бујурур: “Аҝаһ олун ки, Һәзрәт Мәһди (ә.ф) залымлардан интигам аландыр вә о, Аллаһын бүтүн салеһ бәндәләриин наһаг төкүлмүш ганынын интигамыны аландыр”.\nМераҹ һәдисиндә охујуруг ки, Һәзрәт Пејғәмбәрин (с) ҝөзү Имамларын (ә) нуруна саташан заман нурлардан бирини о бириләриндән фәргли ҝөрдү. Һәким Аллаһдан нида ҝәлди ки, “О, һәмин бизим Гаимдир (ә.ф). О, һәмин кәсдир ки, бизим һалалы һалал, бизим һарамы һарам едәҹәкдир. Мән онун васитәсилә дүшмәнләрдән интигам алаҹағам”.\nАшура ҝүнүндә Имам Һүсејн (ә) вә сәһабәләри језидләрин (лән) әлиндә шәһид олдулар вә Илаһи мәләкләр чох нараһат олдулар. Илаһи дәрҝаһа шикајәт етдиләр. Аллаһ Тәала Һәзрәт Мәһдинин (ә.ф) нуруну ҝөстәрәрәк бујурду: “Бу Гаимин (ә.ф) васитәсилә Имам Һүсејнин (ә) гатилләриндән интигам алаҹағам”.\nБиз һәр ҹүмә ҝөзүмүз интизарда Гаимин (ә.ф) јолуну ҝөзләјирик ки, ҝәлсин вә Имам Һүсејнин (ә) залым гатилләриндән интигам алсын, әдаләти бәргәрар етсин. О ҝүнүн арзусу илә.


Q=8	C=8	SS=2	LS=0	PS=0	DC=0	LC=0	SD=0	BS=0	G0=28	G1=22	G2=11	DLID=az_RU	BODY=Күтлә, чәки, сүрәтләр — AQRA Elmin İnkişafına Dətsək İctimai Birliyi\nИнди ки дөврдә тәййарәләр инсанлара һәрәкәт көмәкчисидир. Амма тәййарәләр анҹаг ганад вә ҝөвдәсинә ҝөрә учмурлар. Бу тәййарәләрә мүһәррик ҝүҹүнә ҝөрә һәрәкәт сүрәти верилир вә аеродинамика ганунлары нәзәрә алыныр.\nАвтомобилләр бөйүк сүрәтә уйғунлашанда һаваланырлар йәни йер сәтһиндән айрылырлар вә с.\nЈер планетинин чәкиси вармы? Әҝәр күтлә варса, чәки дә вардыр! Амма йер күрәси ҝүнәш әтрафында һәрәкәт сүрәтинә ҝөрә йер планетинин хүсуси чәкиси 16 – йа бәрабәрдир. Јер планетинин һәрәкәт сүрәтиндән айрылан космик ҝәми ичәрисиндә олан космонавт “чәкисизлик” шәраитинә дүшүр. Нийә? Чүн ки, һәмин ҝәми вә дахилиндә олан инсан бөйүк каинатда планетләр арасы бирҝә сүрәтә уйғунлашараг 16 чәкидәдир.\nКаинат дахили планетләрин бирҝә һәрәкәт сүрәти 16 олдуғундан ( бу чох бөйүк һәрәкәт сүрәтидир ) планетләр бири – бирини ҹәзб етмир. Ҝәми вә космонавт хаотик олараг ҹәзб етмә нәтиҹәсиндә һараса сүзүлүб йох олмур. О, ҝәми вә йер күрәси планетләр арасы сүрәтә уйғунлашдығындан чәки һисс олунмур. Планетләр арасы сүрәт 16 – дыр. Каинатда бүтүн планетләрин бирҝә һәрәкәт сүрәти 32 – дир. 16 – ы, 32 – и Каинат һесабатында мүһүм рәгәмдир. Тәбиәтдә, биткиләрдә, инсан вүҹудунда, 4, 16, 32 мүтләг һесабатдыр.\nГадын вүҹуду 16-сы актив, 16-сы пассивдир. Киши вүҹуду 32 активдир.\nИнсанын өлүм һалында, өлүм анына бахаг: Инсан о, анда ( өлүм ) аниликдә вүҹуд чәкисиндән 0,16 гр. итирмә ( азалма ) мүшаһидә олунур. Түстү ( гара ) 16 км. радиусда йер сәтһинә буҹаг алтында йенир, йайылыр, һәлл олунур.\nЕлмдән мәлумдур ки, инсан оксиҝенлә нәфәс алдыгда ҹийәрләриндән карбон хариҹ едир. Инсана сүни нәфәс верилдикдә әйәр өлүм һалында олан о, инсана оксиҝенлә көмәк әвәзинә, хариҹ олунан сырф карбонла мүдахилә едиләрсә о, инсана көмәк йох өлүм һөкмү вермиш оларыг. Амма инсан нәфәс алдығы оксиҝени ҹийәрләриндән хариҹ етдикдә, мүтләг олараг оксиҝенин 16% -ни карбона чевирмәдән өзүндән хариҹ едир. Әҝәр белә олмаса иди, нәфәси дайанмыш инсана сүни нәфәслә көмәк ҝөстәрмәйимизин һеч бир мәнасы олмазды. Лакин сүни нәфәслә көмәк етмәк истәйән инсан 16% оксиҝени өзүндән нәфәси дайанмыш инсанын ҹийәрләринә тәзйиглә говараг, механики ҝүҹ тәтбиг етмәклә ону өлүмдән хилас едә билир вә с.\nЈер күрәсинин ҝүнәш әтрафында олан һәрәкәт динамикасына бахаг: Јер күрәси ( өз нүвәсинә ҝөрә) дайанмадан өз траекторйасында ҝүнәш әтрафында һәрәкәтдәдир. Јер күрәсиндә олан чайлар, о һәрәкәт сүрәтинә ҝөрә ахыр. Она ҝөрә ки, йер планетинин һәрәкәт сүрәтинә уйғун олараг ахмададыр. Ҹазибә олмуш олса иди, чайлар, дәнизләр, океанлар бири – бири арасында карых галар, сәмтләри гарышыг оларды. Каинат дахили күлли күтләләрин бири – бири арасында ҹәзб етмә вә өзүндән итәләмә механикасы олмадығындан ҹәм планетләрин бир саһәдән башга бир саһәйә топлашмасы да мөвҹуд дейил. Каинатда хаотик, хаос өзбашыналыг һәрәкәтләри йохдур.\nСәрбәст дүшмә вар. Сәрбәст дүшмә йер планетинин сүрәтинә уйғун олараг буҹаг алтында 16 – йа дүшүр.\nHəkim narkoloq Asif Kəngərlinin yaradıcılığı barədə\nNaxçıvanda yaşayıb yaradan ustad tarzən


Q=1	C=1	SS=0	LS=0	PS=0	DC=0	LC=0	SD=0	BS=0	G0=53	G1=47	G2=20	DLID=az_RU	BODY=Сөзүн сирләр аләми — AQRA Elmin İnkişafına Dətsək İctimai Birliyi\nСөзүн заһири вә дахили ҹәһәтиндән данышырыг. Онун сәсләнмәсинә, сәс комплексинә, мәнасына диггәт йетиририк. Сәс комплексинә малик олмайан сөзүн мәнасы йохдур дейирик. Анҹаг сөзүн сәс комплексинин –заһири ҹәһәтинин фонематик маһиййәтинә енмирик, сәс комплексиндәки айры – айры фонемләрин дашыдығы мәна йүкү барәсиндә дүшүнмүрүк. Фонемләрин дашыдығы мәна йүкүнү сөзләрдә бәрпа етмәк, онларын системли,\nардыҹыл сыраланмасы илә мәнанын (сөздәки) йаранмасына хидмәт ҝөстәрмәси ҹәһәтләри барәдә дүшүнмүрүк. Ја бу барәдә өзүмүзү йормаг истәмирик, йа да дәрин тәфәккүр, инандырыҹы мәнтиг тәләб едән бу ишә баш гошмуруг. Нәтиҹәдә сөз йенә дә сирли олараг галыр. Садәҹә олараг сөзүн норматив вә коммуникатив функсийасындан истифадә етмәклә кифайәтләнирик. Чох аз фикирләширик, әксәр вахтлар исә һеч фикирләшмирик ки, һәр һансы бир сөз сөз адлы гәлибә неҹә гойулубдур? Бу гәлиби һеч кәс нә дағыда билир, нә дә дәйишә билир. Мин илләрдир ки, сөз өз гәлибиндә инсанлара хидмәт едир. Һәмин гәлибләрә йерсиз мүдахилә дилин сөз адлы гәлибини мүгавимәт ҝөстәрмәйә мәҹбур едир. Сөзүн фонетик, лексик, морфоложи, синтактик вә үслуби нормалары сөзүн гәбул\nолунан гәлибләридир. Анҹаг йенә дә бу гәлибләрин һамысынын йаранмасында сөзүн заһири ҹәһәти, онун сәсләнмәси, сәс комплекси вә бурадакы фонемләрин дашыдығы мәна апарыҹы рол ойнайыр. Бу мәнада\nфонемләрин һәр биринин сөзүн мәнасынын йаранмасында ойнадығы ролу тәдгиг етмәк олдугҹа ваҹиб вә актуалдыр. Дилчилик елминин буҝүнкү инкишаф сәвиййәси имкан верир ки, фонемләрин әсас вәзифә вә әламәтләри, онларын сөзүн мәнасынын йаранмасында ойнадығы ролу тәдгиг едәк, арашдыраг. Мәһз Фикрәт Рзайевин арашдырмалары, хүсусилә бу китабы мүасир дүнйа дилчилийинин мүасир сәвиййәсинә уйғундур. Бу ҹүр мөвзулар бәситликдән, садәликдән узаг олмагла нәзәри – практик әһәмиййәт дашыйан\nмөвзулардыр. Белә тәдгигатларын апарылмасы дилин йаранмасы вә мәншәйи илә бағлы мөвҹуд олан нәзәриййәләрин мүасир тәләбләр сәвиййәсиндә тәсдигинә ҝениш имканлар ача биләр. Гейд едәк ки, һәмин нәзәриййәләр йарандыгдан сонра дилчилик елми йүксәк сәвиййәдә инкишаф етмиш, бу елмин тәдгигат методлары, бүтөвлүкдә методолоҝийасы зәнҝинләшмишдир. Одур ки, дилин гурулушу, мәншәйи барәсиндә йени тәләбләр бахымындан дүшүнмәйә еһтийаҹ вардыр. Мәһз глобаллашма шәраитиндә дилләрин әмәлә ҝәлмәси илә бағлы мөвҹуд нәзәриййәләрин йенидән нәзәрдән кечирилмәси дилчилик елминин гаршысында дуран гачылмаз фактдыр.\nЈени фикир, дүшүнҹә, обйектә йени йанашма тәрзи һәмишә мүгавимәтлә гаршыланыр. Чүнки йенилик әнәнә илә үз-үзә галыр. Әнәнәнин исә нә гәдәр мүасир тәләбләрә ҹаваб вердийи чохларыны дүшүндүрмүр. Нәтиҹәдә йенилийин өзүнә мейдан алмасы үчүн замана еһтийаҹ олур. Әсас мәсәлә одур ки, йени идейа һансы мәкандан, мүһитдән баш галдырыр. Конкрет бир мәкандан, мүһитдән йол алан йенилик бүтүн бәшәриййәтә файда верир. Јенилийи стимуллашдырмаг исә бәшәриййәтә йени идейалар гапысынын ачылмасына шәраит йарадыр. Әсас мәсәлә одур ки, диллә, сөзлә бағлы бу йени идейа, йанашма тәрзи Азәрбайҹан адлы мәкандан доғулур. Конкрет олараг Фикрәт Рзайевин тәгдим етдийи бу китаб әсасында. Китабда дүшүндүрүҹү суаллар чохдур. Суал варса, онун ҹавабы да олмалыдыр. Суал да, онун ҹавабы да дүшүнҹәдән, мәнтигдән гайнагланыр. Одур ки, бу китабы охуйанлар йаранмыш суал вә ҹаваблар барәсиндә дүшүнмәклә мәсәләнин маһиййәтинә вара биләрләр. Ким дүшүнмәк истәмирсә, онун үчүн бу китабдакылары гәбул етмәк әзаблы бир ишдир, олдугҹа чәтиндир. Ким дүшүнүрсә, о, бу китабдакылары ахыра гәдәр охуйаҹаг, билдийи бир һәгигәти бир даһа тәсдиг едәҹәк. Бу һәгигәт дә одур ки, әсл елм инсаны дүшүндүрмәлидир.\nКитабда бирсәсли, икисәсли, үчсәсли морфемләр барәдә мүәллиф мараглы һесабламалар апарыр, бунларын һәр бири дүшүндүрүҹүдүр. Уғулту, оғул, оғуз, оғру, ноғул, соған, зоғ, зоғал, гоғал, боҝаз, доғмаг, гул, дул, пул, ити вә с. сөзләрдә фонемләрин мәна әмәлә ҝәтирмәси, вәзифә вә әламәтләри дүшүндүрүҹүдүр. Китабда гәдим Азәрбайҹан дили тарихинә даир гыса мәлумат дүшүндүрүҹүдүр. Бу барәдә сәбрлә, тәмкинлә дүшүнәнләр йа тәдгигат апармалы олублар, йа да апарылмыш тәдгигатларын тарихимиз үчүн бөйүк әһәмиййәт кәсб етдийини сөйләмишләр. Бу мәнада Фикрәт Рзайевин Әждәр Фәрзәлинин Ҝәмигайа – Гобустан мәдәниййәти илә бағлы апардығы арашдырмалара истинад етмәси тәсадүфи дейилдир. Белә ки, Әждәр Фәрзәлинин Гайаүстү тәсвирләрдә охудуғу сөзләрин чоху дилимиздә ишләнир. Һәмин сөзләрин мәналарынын тапылмасы гәдим Азәрбайҹан дили барәсиндә чох бөйүк тарихи һәгигәтләри үзә чыхара биләр. Бунунла да бәшәриййәтин мәдәниййәт тарихинә Азәрбайҹандан елм бахымындан йени, даһа мүасир бир гапы ачыла биләр.\nТәсадүфи дейилдир ки, бу тәдгигатлара мүһүм әһәмиййәт кәсб едән бир иш кими йанашанлар Әждәр Фәрзәлинин тәдгигатларына биҝанә\nгалмамышлар. Мәсәлән, академик Иса Һәбиббәйли йазыр: “Әждәр Фәрзәли чағдаш мәрһәләдә Ҝәмигайа – Гобустан мәдәниййәтинин әсас тәдгигатчысыдыр”. Иса Һәбиббәйлийә ҝөрә, “Танынмыш тәдгигатчы Әждәр Фәрзәли бу истигамәтдә узун илләр ахтарышлар апармыш вә һәмин елементләрдән Ҝәмигайа – Гобустан әлифбасы тәртиб етмәйә мүвәффәг олмушдур.\nӘждәр Фәрзәлинин формалашдырдығы Ҝәмигайа – Гобустан әлифбасы бу әлифбанын ваһид мәдәниййәтә даир материаллар әсасында тәкмилләшдирилмәсинин әмәли ифадәси кими мүһүм әһәмиййәт кәсб едир”.\nТәкҹә Әждәр Фәрзәлинин дейил, елә Фикрәт Рзайевин дә тәдгигатларына диггәтлә йанашмаг, ән азы бу истигамәтдә елми мүзакирәләр тәшкил етмәк ваҹибдир. Тәбии ки, бу истигамәтдә олан тәдгигатлар дилчиләри, тарихчиләри, мәдәниййәтшүнаслары дүшүндүрмәлидир. Конкрет олараг Фикрәт Рзайевин арашдырмалары да белә тәдгигатлардан бири кими елмин марагларына уйғун шәкилдә мүзакирә олунмалыдыр. Онун бу китабында сөзләрдә саит вә самит фонемләрин мәна әмәләҝәтирән вәзифәләри, әламәтләри ҝөстәрилир. Бунлара даир мараглы ҹәдвәлләр тәртиб олунур. Ҹәдвәлләрдә саит вә самит фонемләрин сөзләрдә әмәлә ҝәтирдикләри мәна, вәзифә вә әламәтләр груплашдырылыр. Бунларын һамысынын дилчиләр тәрәфиндән мүзакирә обйекти кими йери ҝөрүнүр.\n2012-ҹи илдә “Маариф” нәшриййатында чапдан чыхмыш “Сөз конструкторлуғу” китабындан.\nБахыш сайы: 519


Q=5	C=0	SS=0	LS=0	PS=2	DC=2	LC=0	SD=0	BS=0	G0=31	G1=17	G2=2	DLID=az_RU	BODY=Муса вә тунҹ илан | Мүгәддәс Китаб һекајәси\nДИРӘКДӘКИ илан әсл илана охшајыр, елә дејилми? Амма о, әсл илан дејил. О, тунҹдан дүзәлдилиб. Јеһова Мусаја тапшырыб ки, бу иланы дирәјә доласын вә адамлар она бахыб сағ галсынлар. Јердә сүрүнәнләр исә әсл иланлардыр. Онлар ҹамааты санҹырлар. Билирсән нәјә ҝөрә?\nБу һадисә исраиллиләрин Аллаһа вә Мусаја гаршы јенидән дејинмәләри уҹбатындан баш вериб. Онлар ҝилејләнирләр: ‘Нәјә ҝөрә бизи Мисирдән чыхарыб бу сәһраја ҝәтирдиниз? Өлмәк үчүнмү? Бурада нә јемәк, нә дә су вар. Бу маннаны да јемәкдән лап безмишик’.\nӘслиндә манна чох дадлы јемәкдир. Јеһова ону халга мөҹүзә илә верир. Онлара сују да мөҹүзә илә верир. Анҹаг халг Аллаһын гајғысына ҝөрә миннәтдар дејил. Бу сәбәбдән, Јеһова онлары ҹәзаландырмаг үчүн зәһәрли иланлар ҝөндәрир. Иланлар онлары санҹыр вә хејли адам өлүр.\nНәһајәт, халг Мусаја јахынлашыб дејир: ‘Биз ҝүнаһ етмишик, Јеһоваја вә сәнә гаршы дејинмишик. Нә олар, дуа ет ки, Јеһова бизи бу иланларын әлиндән гуртарсын’.\nМуса халг үчүн Аллаһа јалварыр. Илан санҹмыш адамларын сағ галмасы үчүн Јеһова Мусаја бир тунҹ илан дүзәлдиб, дирәјә доламағы әмр едир. Муса Аллаһын дедији кими едир. Санҹылмыш адамлар тунҹ илана бахан кими сағалырлар.\nБурадан өзүмүз үчүн јахшы ибрәт дәрси ҝөтүрә биләрик. Һәр биримиз бир нөв санҹылмыш исраиллиләрин вәзијјәтиндәјик. Билирсән нә үчүн? Чүнки илк киши илә гадын — Адәмлә Һәвва Јеһовадан үз дөндәрдиләр. Биз дә онларын өвладлары олдуғумуз үчүн хәстәләнир, гоҹалыр вә әввәл-ахыр өлүрүк. Лакин бизим әбәди јашамағымыз үчүн Јеһова Аллаһ бир тәдбир ҝөрүб.\nЈеһова, Оғлу Иса Мәсиһи јер үзүнә ҝөндәрди. Чохлары Исаны пис адам һесаб едиб ону дирәјә мыхладылар. Амма Јеһова Исаны бизим хиласымыз үчүн ҝөндәрмишди. Әҝәр биз ондан нүмунә ҝөтүрүб онун ардынҹа ҝетсәк, әбәди һәјата наил олаҹағыг. Бу һагда сонракы фәсилләрдән даһа әтрафлы өјрәнәҹәјик.\nСајлар 21:4–9; Јәһја 3:14, 15.


Q=3	C=0	SS=0	LS=3	PS=0	DC=0	LC=0	SD=0	BS=1	G0=25	G1=22	G2=13	DLID=az_RU	BODY=Nur-az.com - Рәдд олуб ҝедин Америкада јашајын...\n26 Темус 2021\nРәдд олуб ҝедин Америкада јашајын...\nБир балаҹа Ираны кимсә тәрифләјәндә дејирләр ки, мадам Иран јахшыдыр, рәдд олуб ҝедин Иранда јашајын. Даһа Азәрбајҹанын һавасыны нијә бош-бошуна удурсунуз вә чөрәјиндән кәсиб сујундан ичирсиз? Әлбәттә, Азәрбајҹанда Ираны тәрифләмәк чәтиндир. Чүнки бир јандан сионист тулалары, диҝәр јандан нәвәләринә уламаг өјрәдән пантүркләр, о бири тәрәфдән дә диндарлары аҝент һесаб едән һакимијјәт нүмајәндәләри мөвҹуддур. Демәли, белә бир вәзијјәтдә Ираны тәрифләјән инсан узаг башы башы бәлаја ҝирмәсин дејә олан шеји дејәҹәк. Мисал үчүн дејәҹәк ки, Иран техника вә тибб саһәсиндә габагҹыл өлкәләр сырасындадыр. Дүздүр, буна да бир шәбәдә гошаҹаглар, дејәҹәкләр ки, Иранда һәмјерлиләримизи ракетлә вурурлар, гојмурлар ки, өз дилләриндә тибб охујуб һәкимдән-мәкимдән олсун. Бу, өз јериндә.\nАмма, мәнә мараглыдыр ки, нә үчүн ејни кобудлуғу Американы тәрифләјәнләрә гаршы етмирләр. Мисал үчүн әҝәр Азәрбајҹан һакимијјәти руспәрәстдирсә мүхалифәтдә олан бәзиләри дә авропапәрәстдир, лап елә түркләр демишкән Американ “ушағы”дылар (ушаг бурада көлә мәнасында.)\nӨзү дә бунларын биринин ағзыны јумурсан о бири чығырыр. Бундан габаг Замин Һаҹы сәсини башына атмышды ки, ај Америка демократдыр, еләдир-беләдир, Русијаја галса дүнјаны зүлм ағуша алаҹагды. Инди дә Тофиг Јагублу ејни ссенари үзрә Американы деморкатик һесаб едир, әвәзиндә Русијаны диктатор билир. Гејд едир ки, Америка олмасајды дүнјада Русија мејдан сулајаҹагды.\nАзәрбајҹана Тофиг Јагублу кими оғуллар доғрудан да ҝәрәкдир. Неҹә дејәрләр иҝиди өлдүр амма һаггыны јемә. Бизим Тофиг Јагублуну өлдүрмәк кими бир фикримиз јохдур, амма адам инсафсызлыг едиб дүнјада милјонларла инсанын ҝүнаһсыз јерә өлмәсинә сәбәб олан Америка һаггында тәрифләр јағдыранда адамын јыхылыб өлмәји ҝәлир. Ҝөрүн нәләр дејир: “Бу ҝүн бәшәријјәтин илк демократик дөвләтинин, мәһз демократик идарәчилик сајәсиндә дүнјанын ән гүдрәтли игтисади вә һәрби ҝүҹүнә чеврилмиш АБШ дөвләтинин јарандығы ҝүндүр. Дүнјада һеч бир дөвләт АБШ гәдәр дүнјадакы демократик просесләрә ачыг вә ҝүҹлү дәстәк вермәјиб, ишғалчылара гаршы вурушмајыб...” Залым оғлу, елә бил дүнјада һеч ким АБШ-ы танымыр. Тәкҹә Ҝооҝле-дә Американын ҹинајәтләрини дүнјанын истәнилән дилиндә јазсан Тофиг Јагублунун башындакы түкүн сајы гәдәр мәлумат әлә ҝәләр. Адам исә мәзлумларын ҝөзүнүн ичинә баха-баха јалан данышыр. Сонра дејир ки, АБШ олмасајды, дүнјада Путин кими диктатор һаким оларды. Дүнјанын һалы дәһшәт оларды. Сонра дејир ки, Азәрбајҹанда АБШ-ы севмәјәнләр вар, амма онлар үчүн имкан әлә дүшсәјди АБШ-да јашамағы истәјәрди. Демәли, Тофиг бәјин сөзүндән белә чыхыр ки, өлкәләри ишғал едән, мүсәлманлары гыран, сојуг мүһарибәләр едән, шәһәрләрә атом бомбасы атыб виран гојан, ишғалчылыг үзәриндә гурулан, өлкәләрдә чеврилиш едиб өз һакимијјәтини гуран, дөвләтләрә силаһ сатыб пулуну совуран, ишғалчы сионистләри дәстәкәјән бир сөзлә бүтүн алчаглыглара әл атан бу ганичән дөвләт демократик дөвләтдир. Бу ҹүр бир алчаг режими тәрифләјән һәр ким олурса олсун о да виҹданыны итирән бир инсандыр. Сән, өлкәндә инсанлара виҹдан дәрси кечә биләрсән, амма алчаглығы, әхлагсызлығы јајан бир дөвләти тәрифләјирсәнсә сән дә виҹдансызсан.\nКимсә ҝедиб Америкада јашаја биләр, чүнки Америка өз өлкәсиндә демократија јаратмаға чалышыр (?!) Һансыки елә АБШ-да јашајан гарадәрилиләр дә бәлкә дүнјада өз полисиндыән әзијјәт чәкән, өз полиси тәрәфиндән өлдүрүлән јеҝанә инсанлардыр. Она галса шәхсән сәнин дә Совет һөкүмәти үчүн бурнунун уҹу ҝөјнәјир, амма о да ишғалчы иди. Сөзүмүзүн ҹаны будур ки, Ираны тәрифләјәнләр рәдд олуб ҝедиб Иранда јашамалыдырса онда бу сөз Американы тәрифләјәнләр үчүн дә кечәрли олмалыдыр.


Q=0	C=0	SS=0	LS=0	PS=0	DC=0	LC=0	SD=0	BS=2	G0=9	G1=8	G2=6	DLID=az_RU	BODY=ИИР-да Шәһид Вагиф Абдуллајев вә Гарабағ шәһидләринин хатирәси анылыб - Фото\nГум шәһәриндә кечирилән аным тәдбириндә Исламчы мәһбусларла һәмрәјлик бәјанаты сәсләндирилиб.\nİyul 16, 2017 - 6:51 PM Хәбәрин коду : 842537 Мәнбә : Нур-Аз Link:\nИмамзадә Шаһ Сејид Әли мәгбәрә комплексинин иҹлас салонунда кечирилән тәдбирдә Ајәтуллаһ Рамазани чыхыш едиб. О, дүнјада вә Азәрбајҹандакы иҹтимаи-сијаси дурумдан данышыб, Һиҹаб Шәһиди Вагиф Абдуллајев вә Гарабағ шәһидләринә Аллаһдан рәһмәт диләјиб. Ејни заманда хариҹи гүввәләрин, Азәрбајҹан халгынын бәдхаһларынын тәзјиги илә Азәрбајҹан Республикасында дини ҹамеәјә гаршы басгылары да писләјиб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, 15 ијул 2017-ҹи ил тарихиндә Мүгәддәс Гум шәһәриндә Нур Мәдәнијјәт Мәркәзинин тәшәббүсү илә азәрбајҹансевәрләр бир араја ҝәлиб. Азәрбајҹан Республикасынын Ислам вә һиҹаб јолунда, Гарабағ уғрунда шәһадәтә чатмыш гәһрәман инсанлары јада салыныб, Исламчы мәһбусларла һәмрәјлик бәјанты сәсләниб.\nТәдбир Имамзадә Шаһ Сејид Әли мәгбәрә комплексинин иҹлас салонунда кечирилиб. Мәрасимдә Ајәтуллаһ Рамазани чыхыш едиб. Танынмыш дин алими дүнјада вә Азәрбајҹандакы иҹтимаи-сијаси дурумдан данышыб, Һиҹаб Шәһиди кими танынан Вагиф Абдуллајеви јада салыб, Гарабағ шәһидләринә Аллаһдан рәһмәт диләјиб. Натиг хариҹи гүввәләрин, Азәрбајҹан халгынын бәдхаһларынын тәзјиги илә Азәрбајҹан Республикасында дини ҹамеәјә гаршы басгылары писләјиб, мүсәлман бир халгын хошбәхтлијинин дини дәјәрләрә бағлылыгла шәртләндијини вурғулајыб.\nТәдбирдә Әһли-бејт мәддаһы Шалбафан да иштирак едиб. Ҹәнаб Шалбафан өз чыхышы илә шәһид вә мәһбус аиләләри илә һәмдәрдлик фәзасы јарадыб.\nТәдбирә јүзләрлә азәрбајҹансевәр топланыб. Мәҹлисин гонаглары арасында Алманијадан һаҹы Сәфәр Улус да иштирак едиб. Гонаглар да Азәрбајҹан мүсәлманлары илә һәмдәрд олдугларыны ифадә едиб.\nМәрасим ҹәмијјәт намазы илә давам едиб, намаздан сонра еһсан сүфрәси ачылыб.\nГејд едәк ки, Ислам Партијасынын сахта иттиһамларла 11 ил азадлыгдан мәһрум едилмиш сәдр мүавини һаҹы Вагиф Абдуллајев 12 ијул 2012-ҹи илдә һәбсханада шәһадәтә чатыб.\nГарабағ мүһарибәсиндә 1991-1994-ҹү илләрдә дөјүш әмәлијјатларында 11557 Азәрбајҹан һәрбчиси шәһид олуб вә иткиләр бу ҝүн дә давам едир.\nАзәрбајҹанда Сијаси мәһбусларын ваһид сијаһысында 147 мәһбусдан 97 нәфәри инанҹлыдыр. Бу сијаһы тәртиб едиләндән сонра да һәбс едилән диндарлар вар.


Q=9	C=9	SS=0	LS=0	PS=0	DC=0	LC=0	SD=0	BS=2	G0=2	G1=2	G2=2	DLID=az_RU	BODY=19 Апрел 2021 6 Рамазан 1442 30 Фәрвәрдин 1400\nРусија һәрби фәаллығыны артырыр: 500-дән чох ракет системи... – Назирлик ачыглады\nДүнјада һәрби ҝүҹүндән тез-тез бәһс олунан Русија бу ил бир чох мүһүм тәлимләр кечириб.\nҜүҹүнү тез-тез мәшгләрлә ҝөстәрән Русија 2020-ҹи илдә ракет әлејһинә мүдафиә системләри вә баллистик ракетләрин иштирак етдији һәрби тәлимләр кечириб.\nРусија Мүдафиә Назирлији 2020-ҹи илдә һәјата кечирилән ракет тәлимләри барәдә мәлумат вериб. Ачыгламада тәлимләрин Капустин Јар, Јејски, Ашулук полигону вә Телемба тәлим саһәси кими бир чох нөгтәдә баш вердији хатырладылыб вә ил әрзиндә 97-дән чох тәлимин һәјата кечирилдији билдирилиб.\nНазирлик маневрләрдә истифадә едилән ракетләр һаггында мәлумат вериб: “Тәлимләр заманы 500-дән чох зенит ракет вә он минләрлә зенит артиллерија сурсаты ҹанлы һәдәфләр вә пилотсуз учан апаратлар (ПУА) дахил олмагла 600-дән чох һәдәфә фокусланыб. Бу тәлимләрдә әмәлијјат-тактики вә ганадлы ракетләрдән истифадә едилиб”.\nӘн чох ракет атышынын “Гафгаз-2020” тәлиминдә һәјата кечирилдији билдирилиб. Илин әсас тәлиминин “Гафгаз-2020” олдуғу, 15 дәгигәдә 62 һава һәдәфинин мәһв едилдији вә 50 зенит ракетинә әлавә олараг, 7 миндән чох сурсатын истифадә едилдији билдирилиб.\nНазирлик бу тәлимләр заманы һава һүҹумундан мүдафиә гүввәләринә ПУА-лар, ганадлы вә баллистик ракет һүҹумлары кими бир чох һава васитәләринин мүмкүн зәрбәләринә гаршы тәлим верилдијини ачыглајыб.\n704 дәфә бахылыб\nАлты ајдыр комада олан газимиз шәһид олду\nБакыда 18 јашлы ҝәнҹ бычагланды\nТехасда атышма - үч нәфәр өлдү\nАБШ һәрбчиләринин базасына һүҹум едилди\nРусија Чехијанын 20 дипломатыны өлкәдән говду\nКәрзаи 11 Сентјабрдан данышды: Биз бунун гурбаны олдуг!\nИраглы депутат: Америка ИШИД-ин өмрүнү узадыр


Q=11	C=5	SS=5	LS=5	PS=0	DC=0	LC=0	SD=0	BS=1	G0=12	G1=11	G2=8	DLID=az_RU	BODY=Nur-az.com - Талеһ Бағыров полисин нәшинин гәбирдән чыхарылмасыны истәди\n22 Феврал 2020 26 Ҹәмадиүссани 1441 3 Есфәнд 1398\n03 Октјабр 2016\nТалеһ Бағыров полисин нәшинин гәбирдән чыхарылмасыны истәди\nМәһкәмәдәки диндирмәләрдән бу гәнаәтә ҝәлмишик ки, зәрәрчәкмиш гисминдә танынмыш полисләрин әксәријјәти Нардаран әмәлијјатында иштирак етмәјиб. Әмәлијјаты хүсуси тәјинатлылар кечириб”.\nБуну АзадлыгРадиосу-на Нардаран иши үзрә тәгсирләндирилән бир нечә нәфәрин, о ҹүмләдән Мүсәлман Бирлији Һәрәкатынын сәдри Талеһ Бағыровун вә АХҸП сәдринин мүавини Фуад Гәһрәманлынын вәкили Јалчын Иманов дејиб. Октјабрын 3-дә кечирилән мәһкәмә иҹласында БМҸМИ-нин ики әмәкдашы – Меһман Тејмуров вә Фируз Меһдијев диндирилиб.\nҺаким тәдбир ҝөрүләҹәјини билдириб\nФируз Меһдијевин диндирилмәси өтән иҹласда јарымчыг галдығындан, будәфәки иҹласда давам етдирилиб. Диндирмә заманы тәгсирләндирилән Агил Исмајылов билдириб ки, бу шәхс ону тәһдид едәрәк, әслиндә, онун олмајан силаһы өз үзәринә ҝөтүрмәсини истәјиб. Ф. Меһдијев вәкилләрин суалларыны ҹавабландыраркән һеч кими тәһдид етмәдијини вә һеч кимә ишҝәнҹә вермәдијини билдириб. Вәкил ондан чалышдығы идарәдә һәр һансы бәнзәринин олуб-олмадығыны сорушаркән, бу ҹавабы алыб: “Мәнә бәнзәјән 2 нәфәр вар”.Ф. Меһдијев һәмин адамларын кимлијини ачыгламагдан имтина едиб. Вәкилин суалларына ҹаваб вермәкдән исрарла бојун гачыран шаһид һаггында тәдбир ҝөрүлмәсини истәјиб. Һаким белә бир тәдбирин ҝөрүләҹәјини билдириб..\n“Мәни тутанын боју даһа һүндүр иди…”\nТәгсирләндирилән шәхсләрдән өтән мәһкәмә иҹласында залдан чыхарылан Ҹаһад Бабакишијев дә әризәси әсасында мәһкәмә залына гајтарылыб. Диҝәр полис – Меһман Тејмуров тәгсирләндирилән шәхсләрдән Аббас Тағызадәни зәрәрсизләшдирдијини, онун әлиндә автомат вә гумбара олдуғуну дејиб. А.Тағызадә онун јалан данышдығыны, ону тутан шәхсин даһа уҹабој олдуғуну вә өз әлиндә дә о вахт һеч нә олмадығыны вурғулајыб.\nТалеһ Бағыров Нардаран әмәлијјатында өлән полис Исмајыл Тағыјевин ексгумасијасы – мејитин гәбирдән чыхарылмасы барәдә вәсатәт верәҹәкләрини билдириб: “Биз истәјирик ки, бу ҹинајәтин үстү ачылсын. Орада гумбара партламајыб, о полис гәлпәдән өлмәјиб”.\nМәһкәмә октјабрын 5-дә давам едәҹәк\n464 дәфә бахылыб


Q=17	C=17	SS=17	LS=0	PS=0	DC=0	LC=0	SD=0	BS=1	G0=13	G1=10	G2=3	DLID=az_RU	BODY=Лихтенштејн һагда мәлуматлар\nЛИХТЕНШТЕЈН ҹыртдан дөвләтләрдән биридир. Алп дағларында јерләшән бу өлкә Исвечрә вә Австрија илә һәмсәрһәддир. Бу әразидә әсрләр боју келтләр, ретиләр, ромалылар, аламанлар мәскән салыб. Бу ҝүн Лихтенштејн әһалисинин үчдә икиси тәхминән 1500 ил өнҹә бурада мәскунлашмыш Аламан тајфасынын төрәмәсидир.\nЛихтенштејндә дөвләт дили алман дилидир. Амма һәр кәндин өз ләһҹәси вар. Лихтенштејнин әнәнәви хөрәкләри сырасында гарғыдалыдан һазырланмыш хүсуси јемәк олан түарка-ребелин вә пендирли макарон кәснөпфленин адыны чәкмәк олар.\nРәнҝли милли ҝејим\nБу өлкәјә ҝәлән туристләр башыгарлы дағлары, јашыл вадиләри, үзүм бағларыны вә зәнҝин битки өртүјүнү ҝөрә биләрләр. Мәсәлән, Алп дағларында јерләшән бу ҹыртдан дөвләтдә һарадаса 50 нөв јабаны сәһләб биткисинә раст ҝәлинир. Бурада һәмчинин музејләр, театрлар вә шәраб заводлары вар. Бу сәбәбдән өлкәдә јај-гыш туристләр олур.\nЈеһованын Шаһидләри 1920-ҹи илдән бәри Лихтенштејндә фәалијјәт ҝөстәрирләр. Һал-һазырда тәхминән 90 Јеһованын Шаһиди јерли әһалијә вә туристләрә илаһи мүждәни чатдырыр.\nӘһалиси: 37 000\nДөвләт дили: алман\nДини: әсасән Рома католик\nБу мәлуматлардан һансы Лихтенштејнә аиддир?\nА. Дәнизә чыхышы олмајан дөвләтләрлә әһатә олунмуш ики өлкәдән биридир.\nБ. 50-дән чох мүхтәлиф нөв мәмәли һејванлар мәскәнидир.\nВ. Тәхминән 1600-ә јахын мүхтәлиф нөв битки јетишир.\nГ. Ордусу олмајан бир өлкәдир.\nҸаваб: Бүтүн бәндләр Лихтенштејнә аиддир.


Q=6	C=2	SS=0	LS=3	PS=1	DC=0	LC=0	SD=0	BS=4	G0=103	G1=86	G2=51	DLID=az_RU	BODY=Иман ет вә Аллаһын јеринә јетән вәдләрини «ҝөр» | Тәлим\nLIFE STORY Јеһоваја илк мәһәббәтим дөзмәјә көмәк етди\nСәрвахт ол, Шејтан сәни удмаг истәјир!\nШејтанла мүбаризә апарыб галиб ҝәлә биләрсән!\nОнлар вәд едилән шејләри «ҝөрүрдүләр»\nӘбәди һәјаты вәд едәнә бәнзәјин\nFROM OUR ARCHIVES О, јемәкханада мәһәббәт ҝөрдү\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Бразилија жест дили Вјетнам Данимарка Индонезија Исвеч Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Сејшел креолу Тувалу Увеа Украјна Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (тоба) бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каонде карен (сго) каталан кечуа (Боливија) кикамба кикујју килуба кинјаруанда кирунди кисонге кичуа (Имбабура) кореја крио латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nҜөзәтчи гүлләси (тәлим нәшри) | мај 2015\n«Бу адамлар вәд едилән шејләри алмасалар да,.. о шејләри узагдан ҝөрүб севиндиләр» (ИБР. 11:13).\nИЗАҺ ЕДӘ БИЛӘРСИНИЗМИ?\nАллаһын вердији һансы әнам бизә иман етмәјә көмәк едир?\nҺарадан билирик ки, Мүгәддәс Китабда адлары чәкилән садиг киши вә гадынлар алаҹаглары мүкафатлары тәсәввүрләриндә ҹанландырырдылар?\nҮмидимиз барәдә данышмағын һансы фајдасы вар?\n1. Ҝөрмәдијимиз шејләри тәсәввүр етмәк габилијјәтинин бизә һансы фајдасы вар? (Мәгаләнин әввәлиндәки шәклә бахын.)\nБИЗ ҝөрмәдијимиз шејләри тәсәввүрүмүздә ҹанландыра билирик. Бу, Аллаһын әнамыдыр. Бунун сајәсиндә ҝөзүмүзү ҝәләҹәкдә олаҹаг јахшы шејләрә дикир, ағылла планлар гуруруг. Јеһова Аллаһ ҝәләҹәји ҝөрмәјә гадирдир вә О, Өз Кәламы васитәсилә ҝәләҹәкдә олаҹаг һадисәләрдән тез-тез бизи аҝаһ едир. Биз онлары ҝөрмәсәк дә, тәсәввүрүмүздә ҹанландыра билирик. Ҝөрүнмәјән шејләри тәсәввүр етмәк габилијјәти биздә иман һасил едир (2 Кор. 4:18).\n2, 3. а) Тәсәввүрүмүздә ҹанландырдығымыз шејләрин реаллыға сөјкәнмәси нәјә ҝөрә ваҹибдир? б) Бу мәгаләдә һансы суаллары нәзәрдән кечирәҹәјик?\n2 Ҝөрмәјиб тәсәввүр етдијимиз шејләр һеч дә һәмишә реаллыға сөјкәнмир. Мәсәлән, балаҹа гызын өзүнү кәпәнәјин үстүндә учдуғуну тәсәввүр етмәси садәҹә бир фантазијадыр. Јәгин ки, Һәннә дә оғлу Ишмуили мүгәддәс чадырда хидмәт етмәјә апармасы барәдә хәјаллара далырды. Анҹаг бу, бош фантазија дејилди, онун вердији гәрара әсасланырды вә она диггәтини мәгсәдинә ҹәмләмәјә көмәк едирди (1 Ишм. 1:22). Биз дә Аллаһын вәдләрини тәсәввүрүмүздә ҹанландыранда һөкмән јеринә јетәҹәк шејләр барәдә дүшүнүрүк (2 Бут. 1:19—21).\n3 Шүбһәсиз, гәдимдә Аллаһын бир чох мөмин бәндәләри Онун вәд етдији шејләри тәсәввүрләриндә ҹанландырырдылар. Ҝәләҹәк немәтләр барәдә дүшүнмәјин онлара һансы хејри дәјмишди? Бәс Аллаһын салеһ инсанлара вәд етдији ҝөзәл шејләр барәдә дүшүнмәјин бизә һансы фајдасы вар?\nҮМИД ЕТДИКЛӘРИ ШЕЈЛӘРИ «ҜӨРМӘК» ОНЛАРЫ МӨҺКӘМЛӘНДИРИРДИ\n4. Һабил нәјә әсасланараг ҝәләҹәји тәсәввүрүндә ҹанландырырды?\n4 Јеһова Аллаһын илк садиг бәндәси Һабил Онун вәд етдији шеји «ҝөрүрдүмү»? Һабил билирди ки, Аллаһ илана бу сөзләри демишди: «Сәнинлә гадын арасына, сәнин өвладынла онун өвлады арасына дүшмәнчилик гојаҹағам. О, сәнин башыны әзәҹәк, сән исә ону дабанындан чалаҹагсан» (Јар. 3:14, 15). Һабил бунун неҹә баш верәҹәјини билмирди. Лакин, ҝөрүнүр, о, бу вәд барәдә чох дүшүнүрдү вә баша дүшүрдү ки, кимсә дабанындан чалынмалыдыр вә јалныз бу һалда бәшәријјәт, Адәмлә Һәвванын ҝүнаһдан әввәл олдуғу кими, камил ола биләр. Һабил ҝәләҹәклә бағлы һәр нәји тәсәввүрүндә ҹанландырса да, Аллаһын вәдинә иман едирди. Буна ҝөрә дә Јеһова онун гурбаныны гәбул етмишди. (Јарадылыш 4:3—5; Ибраниләрә 11:4 ајәләрини охујун.)\n5. Нәјә ҝөрә ҝәләҹәји хәјалында ҹанландырмаг Һәнугу мөһкәмләндирирди?\n5 Мөмин Һәнуг Аллаһа күфр едән инсанларын арасында јашаса да, иман саһиби иди. Һәнуг Јеһовадан илһам алараг пејғәмбәрлик едирди: «Јеһова он минләрлә мүгәддәс мәләји илә [ҝәләҹәк] ки, һамы үзәриндә һөкмүнү иҹра етсин вә бүтүн аллаһсызлары горхуб-чәкинмәдән ҝөрдүкләри пис ишләринә ҝөрә, Аллаһ горхусу олмајан ҝүнаһ саһибләрини Она гаршы дедикләри бүтүн биабырчы сөзләрә ҝөрә иттиһам етсин» (Јһд. 14, 15). Јәгин ки, Аллаһын бу мөмин бәндәси кафир инсанларын олмајаҹағы дүнјаны тәсәввүрүндә ҹанландырырды. (Ибраниләрә 11:5, 6 ајәләрини охујун.)\n6. Нуһ Дашгындан сонра да нә һагда дүшүнүрдү?\n6 Нуһ иманы сајәсиндә Дашгындан сағ чыхды (Ибр. 11:7). Дашгындан сонра о, имандан ирәли ҝәләрәк һејванлардан гурбан ҝәтирди (Јар. 8:20). Шүбһәсиз, о да Һабил кими инанырды ки, бәшәријјәт ҝеҹ-тез ҝүнаһын вә өлүмүн әсарәтиндән гуртулаҹаг. Дашгындан сонракы шәр дүнјада, Нәмруд Јеһоваја аси чыханда белә, Нуһ иманыны вә үмидини итирмәди (Јар. 10:8—12). Чох ҝүман ки, о, бәшәријјәтин залым һөкмдарлардан, ҝүнаһ вә өлүмдән азад олаҹағы барәдә дүшүнүб үрәкләнирди. Биз дә белә бир ҝөзәл вахты «ҝөрә» биләрик. Һәмин вахт чох јахындыр! (Ром. 6:23).\nВӘДЛӘРИН ЈЕРИНӘ ЈЕТДИЈИНИ «ҜӨРҮРДҮЛӘР»\n7. Ибраһим, Исһаг вә Јагуб ҝәләҹәји неҹә ҝөрүрдүләр?\n7 Ибраһим, Исһаг вә Јагуб ҝөзәл ҝәләҹәји тәсәввүрләриндә ҹанландырырдылар. Чүнки Јеһова вәд етмишди ки, онларын нәслиндән ҝәлән өвлад васитәсилә бүтүн халглар мүбарәк олаҹаг (Јар. 22:18; 26:4; 28:14). Онларын нәсилләри артараг Аллаһын вәд етдији дијарда мәскән салаҹагды (Јар. 15:5—7). Үрәјиндә Аллаһ хофу олан бу инсанлар иманлары сајәсиндә өвладларынын һәмин дијара саһиб олдуғуну «ҝөрүрдүләр». Һәгигәтән дә, инсан камиллијини итирән вахтдан Јеһова Өз садиг бәндәләрини әмин едир ки, Адәмин итирдији немәтләр јенидән онлара гајтарылаҹаг.\n8. Ибраһим пејғәмбәрә сарсылмаз иман саһиби олмаға нә көмәк етмишди?\n8 Ҝөрүнүр, Ибраһим пејғәмбәр Аллаһын вәд етдији шејләри тәсәввүрүндә ҹанландырдығы үчүн Аллаһа иман етмиш вә имандан доған бөјүк ишләр ҝөрмүшдү. Мүгәддәс Јазыларда вурғуланыр ки, Ибраһим вә Аллаһын диҝәр мөмин бәндәләри «вәд едилән шејләри алмасалар да,.. о шејләри узагдан ҝөрүб севиндиләр». (Ибраниләрә 11:8—13 ајәләрини охујун.) Ибраһимин әлиндә үмид етдији шејләрин ҝерчәк олдуғуна о гәдәр дәлил вар иди ки, о, ҝөрүнмәјән шејләри «ҝөрә» билирди.\n9. Аллаһын вәдләринә иман етмәк Ибраһимә неҹә көмәк едирди?\n9 Ибраһимин Аллаһын вәдләринә олан иманы онун Аллаһын ирадәсини јеринә јетирмәк әзмини мөһкәмләндирирди. О, иманла һәрәкәт едәрәк Ур шәһәрини тәрк етмиш вә Кәнанын һеч бир шәһәриндә һәмишәлик мәскунлашмамышды. Ур кими, һәмин шәһәрләрин дә бүнөврәси мөһкәм дејилди, онлар мүвәггәти идиләр, чүнки онларын рәһбәрләри Аллаһын јолунда дејилдиләр (Јуш. 24:2). Ибраһим пејғәмбәр өмүр боју «мемары вә иншаатчысы Аллаһ олан, әсил бүнөврә үзәриндә тикилмиш шәһәри» ҝөзләјиб (Ибр. 11:10). Ибраһим өзүнү Јеһованын идарә едәҹәји даими јерин сакини кими ҝөрүрдү. Һабил, Һәнуг, Нуһ, Ибраһим вә диҝәр мөмин инсанлар өлүләрин дирилмәсинә инанырдылар вә «әсил бүнөврә үзәриндә тикилмиш шәһәри», јәни Аллаһын Падшаһлығынын идарә етдији јер үзүндәки һәјаты ҝөзләјирдиләр. Бу кими немәтләр үзәриндә дүшүндүкҹә онларын Јеһоваја иманы ҝүҹләнирди. (Ибраниләрә 11:15, 16 ајәләрини охујун.)\n10. Ҝәләҹәјә никбин бахышы Сараја нәдә көмәк етди?\n10 Ибраһимин арвады Саранын да Јеһованын вәдләринә мөһкәм иманы вар иди. Дохсан јашында ушагсыз олан бу гадын ҝәләҹәјә никбин бахышы сајәсиндә иманла һәрәкәт едирди. О, өвладынын Јеһованын вәд етдији немәтләри алдығыны «ҝөрүрдү» (Ибр. 11:11, 12). Сара нәјә ҝөрә бу гәдәр әмин иди? Јеһова онун әри Ибраһимә демишди: «Ону мүбарәк гылаҹағам, о, сәнә оғул доғаҹаг; ону мүбарәк гылаҹағам, о, халгларын анасы олаҹаг, ондан халгларын падшаһлары төрәјәҹәк» (Јар. 17:16). Исһагы дүнјаја ҝәтирәндән сонра Јеһованын Ибраһимә вердији диҝәр вәдләрин дә јеринә јетәҹәјини тәсәввүрүндә ҹанландырмаға Саранын тутарлы сәбәби олду. Бизим дә Аллаһын вәд етдији шејләри тәсәввүрүмүздә ҹанландыра билмәјимиз неҹә дә ҝөзәл әнамдыр! Бәли, онлар мүтләг јеринә јетәҹәк!\nҜӨЗҮНҮ МҮКАФАТДАН ЧӘКМИРДИ\n11, 12. Мусанын үрәјиндә Јеһоваја мәһәббәт неҹә јаранмышды?\n11 Јеһова Аллаһа иман едән шәхсләрдән бири дә Муса пејғәмбәр иди. О, Аллаһа дәрин мәһәббәт бәсләјирди. Фирон аиләсиндә бөјүјән Муса ҝәнҹ оланда асанлыгла һакимијјәтә вә вар-дөвләтә бағлана биләрди. Анҹаг, ҝөрүнүр, о, өз доғма валидејнләриндән Јеһова Аллаһ вә Онун әсарәтдә олан ибраниләри азад едиб Вәд едилмиш дијара апармаг нијјәти барәдә өјрәнмишди (Јар. 13:14, 15; Чых. 2:5—10). Демәли, Муса Аллаһын халгыны ҝөзләјән ҝөзәл ҝәләҹәк һагда тез-тез дүшүнүрдү. Белә олан һалда онун үрәјиндә нәјә мәһәббәт јаранарды — шан-шөһрәтә, јохса Јеһоваја?\n12 Мүгәддәс Јазыларда охујуруг: «Муса да бөјүјәндән сонра иманы сајәсиндә фирон гызынын оғлу адланмагдан имтина етди. О, ҝүнаһдан мүвәггәти һәзз алмагданса, Аллаһын халгы илә бирликдә әзијјәтә гатлашмағы үстүн тутду, чүнки о, бир мәсһ олунмуш кими мәруз галдығы тәһгирләри Мисирин бүтүн хәзинәләриндән даһа гијмәтли бир сәрвәт һесаб етди, чүнки ҝөзүнү алаҹағы мүкафатдан чәкмирди» (Ибр. 11:24—26).\n13. Аллаһын вәдләри һагда дәриндән дүшүнмәк Мусаја неҹә көмәк етмишди?\n13 Муса Јеһованын исраиллиләрә вердији вәдләр барәдә дәриндән дүшүндүкҹә Аллаһа иманы вә мәһәббәти артырды. Үрәјиндә Аллаһ хофу олан диҝәр инсанлар кими, јәгин, о да Јеһованын бәшәријјәти өлүмүн әсарәтиндән гуртараҹағы вахт барәдә дүшүнүрдү (Әјј. 14:14, 15; Ибр. 11:17—19). Бәли, Муса Аллаһын һәм ибраниләрә, һәм дә бүтүн инсанлара рәһм етдијини дәрк едир вә Ону севирди. Елә иманына вә мәһәббәтинә ҝөрә иди ки, Муса өмүр боју Аллаһа гуллуг етмишди (Ган. 6:4, 5). Һәтта фирон Мусаны өлүмлә һәдәләјәндә белә, о, Аллаһа иманы, мәһәббәти вә чох еһтимал ки, ҝөзәл ҝәләҹәји тәсәввүр етмәси сајәсиндә һәдә-горхулар гаршысында мәрд-мәрданә дура билмишди (Чых. 10:28, 29).\nПАДШАҺЛЫҒЫ ТӘСӘВВҮРҮНДӘ ҸАНЛАНДЫР\n14. Инсанларын гурдуғу һансы хәјаллар бош хүлјадыр?\n14 Бу ҝүн бир чохлары ҝәләҹәклә бағлы ҝерчәклијә зидд олан хәјаллар гурурлар. Мәсәлән, кимләрсә, касыб олмаларына бахмајараг, нә вахтса вар-дөвләтләринин башларындан ашаҹағыны, дәрдсиз-сәрсиз јашајаҹагларыны хәјалларында ҹанландырырлар. Анҹаг Мүгәддәс Китабда дејилир ки, бу шәр дүнјада инсан һәјаты һәмишә «әзабла, гәм-гүссә илә» кечиб вә кечәҹәк (Зәб. 90:10). Инсанлар јер үзүндәки һөкумәтләрин бүтүн проблемләри һәлл едәҹәјини хәјал едирләр, амма Мүгәддәс Китаб бәшәријјәт үчүн јеҝанә үмид јеринин Аллаһын Падшаһлығы олдуғуну вурғулајыр (Дән. 2:44). Чохлары елә фикирләшир ки, Аллаһ бу шәр дүнјаны мәһв етмәјәҹәк, лакин Мүгәддәс Китаб бунун там әксини дејир (Сәф. 1:18; 1 Јәһ. 2:15—17). Јеһованын ҝәләҹәклә бағлы нијјәтинә мәһәл гојмајан инсанларын бу кими үмидләри бош хүлјадан башга бир шеј дејил.\nӨзүнү јени дүнјада тәсәввүр едирсән? (15-ҹи абзаса бахын)\n15. а) Үмидләрини тәсәввүрүндә ҹанландырмаг мәсиһиләрә неҹә көмәк едир? б) Јеһованын һансы вәдләринин јеринә јетмәсини сәбирсизликлә ҝөзләјирсән?\n15 Анҹаг биз мәсиһиләр ҝөјдә вә ја јердә јашајаҹағымыздан асылы олмајараг, үмидимизи хәјалымызда ҹанландыранда үрәкләнирик. Аллаһын вәд етдији шејләри алдығыны тәсәввүрүндә ҹанландырырсанмы? Аллаһын вәдләри јеринә јетән вахт өзүнүн нә ишлә мәшғул олаҹағын барәдә дүшүнәндә, сөзсүз ки, севинирсән. Јәгин, сән өзүнү ҹәннәтдә ҝөрүрсән. Бүтүн јер үзүнү ҹәннәтә чевирмәк үчүн башгалары илә чијин-чијинә чалышдығыны бир тәсәввүр ет. Сәнин кими, бүтүн инсанлар Јеһованы севир. Сән сағлам, ҝүмраһсан, һеч нәјин дәрдини чәкмирсән. Јени дүнјада ҝөрүлән ишләрә рәһбәрлик едәнләрлә әмәкдашлыг етмәк чох хошдур, чүнки онлар сәнин јахшылығыны истәјирләр. Сән өз истедад вә баҹарығындан севә-севә истифадә едирсән, чүнки ҝөрдүјүн һәр иш инсанлара фајда ҝәтирир вә Јеһованы шәрәфләндирир. Мәсәлән, сән јениҹә дирилмиш инсанлара Јеһова Аллаһ һаггында өјрәнмәјә көмәк едирсән (Јәһ. 17:3; Һәв. 24:15). Бүтүн бунлар хәјаллар аләми дејил, бунлар ҝәләҹәклә бағлы Мүгәддәс Јазылардакы һәгигәтләрә әсасланыр (Әшј. 11:9; 25:8; 33:24; 35:5—7; 65:22).\nҮМИДИМИЗ БАРӘДӘ ДАНЫШАГ\n16, 17. Үмидимиз барәдә сөһбәт етмәк бизә неҹә көмәк едир?\n16 Јеһованын вәдләри јеринә јетән вахт нә илә мәшғул олмаг истәдијимиз барәдә диҝәр мәсиһиләрлә сөһбәт едәндә ҝәләҹәк тәсәввүрүмүздә даһа да ајдын ҹанланыр. Дүздүр, һеч биримиз јени дүнјада неҹә јашајаҹағымызы дәгиг билмирик, амма үмид етдијимиз шејләр барәдә данышанда бир-биримизи руһландырыр вә Јеһованын вәдләринә олан иманымызы изһар едирик. Һәвари Булус Ромадакы гардашларыны зијарәт едәндә онлар гаршылыглы олараг руһланмышдылар. Бу чәтин вахтларда јашајан бизләр дә белә давранмалыјыг (Ром. 1:11, 12).\n17 Һәмчинин ҝәләҹәји хәјалымызда ҹанландыранда индики чәтинликләримиз барәдә чох фикирләшмирик. Ҝөрүнүр, һәвари Бутрусу өз вәзијјәти нараһат едирди, чүнки о, бир дәфә Иса Мәсиһдән сорушмушду: «Бах, биз һәр шеји гојуб сәнин ардынҹа ҝәлдик. Бунун әвәзиндә нә алаҹағыг?» Мәсиһ Бутрусун вә орада оланларын ҝәләҹәји тәсәввүрләриндә ҹанландырмаларыны истәјирди. Одур ки, онлара демишди: «Әмин олун, һәр шеј јениләшәндә вә инсан Оғлу өз шанлы тахтына отуранда мәним ардымҹа ҝәлән сизләр дә он ики тахтда отуруб Исраилин он ики гәбиләсинә һакимлик едәҹәксиниз. Мәним адым уғрунда евләрини, баҹы-гардашыны, атасыны, анасыны, ушагларыны вә торпагларыны гојуб ҝәлән бундан јүзгат артығыны алаҹаг вә әбәди һәјата говушаҹаг» (Мәт. 19:27—29). Беләликлә, Бутрус вә диҝәр шаҝирдләр бүтүн јер үзүнү идарә едәҹәк вә салеһ инсанлара хошбәхтлик бәхш едәҹәк һөкумәтә рәһбәрлик етмәләри барәдә дүшүнә биләрдиләр.\n18. Аллаһын вәдләринин јеринә јетмәси барәдә дүшүнмәјин бизә һансы фајдасы вар?\n18 Јеһованын јер үзүндәки хидмәтчиләри Онун вәдләринин јеринә јетмәси барәдә дүшүнмәјин хејрини һәмишә ҝөрүбләр. Һабилин Аллаһын вәдләри барәдә билдији шејләр кифајәт иди ки, о, ҝөзәл ҝәләҹәк барәдә дүшүнсүн, иман етсин вә үмид бәсләсин. Ибраһим Аллаһын өвладла бағлы вәдинин јеринә јетдијини «ҝөрмәси» сајәсиндә имандан доған бөјүк ишләр ҝөрмүшдү (Јар. 3:15). Муса «ҝөзүнү алаҹағы мүкафатдан чәкмирди», буна ҝөрә дә иманла һәрәкәт едирди вә Јеһоваја мәһәббәти даим артырды (Ибр. 11:26). Биз дә Јеһованын вәд етдији шејләри тәсәввүрүмүздә ҹанландырдыгҹа Она иманымыз вә мәһәббәтимиз даһа да артаҹаг. Нөвбәти мәгаләдә Аллаһын вердији бу әнамдан даһа неҹә истифадә едә биләҹәјимиз барәдә данышаҹағыг.\nҜӨЗӘТЧИ ГҮЛЛӘСИ (ТӘЛИМ НӘШРИ) мај 2015


Q=13	C=11	SS=6	LS=2	PS=2	DC=2	LC=0	SD=0	BS=3	G0=27	G1=23	G2=14	DLID=az_RU	BODY=Пејғәмбәрлик нәдир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Непал Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах гырғыз ермәни естон зулу иврит илок инҝилис исланд испан италјан каонде кинјаруанда кирунди кореја коса лингала малагаси малај малајалам маҹар осетин папјаменто (Күрасао) полјак португал румын рус себуан сепеди серб серб (латын) сетсвана сингал словак словен суаһили тагалог таи татар телугу тив түрк умбунду фин франсыз хорват чех читонга чичева шона јапон јоруба јунан ҝүрҹү Һаити креолу һауса һилигајнон әрәб\nПејғәмбәрлик Аллаһ тәрәфиндән илһамландырылан хәбәрдир, илаһи вәһјдир. Мүгәддәс Китабда дејилир ки, пејғәмбәрләр «Мүгәддәс руһ тәрәфиндән јөнәлдиләрәк Аллаһдан ҝәлән сөзләри данышыблар» (2 Бутрус 1:20, 21). Пејғәмбәр Аллаһын сөзүнү инсанлара чатдыран кәсдир (Һәвариләрин ишләри 3:18).\nАллаһ пејғәмбәрләрә Өз сөзүнү неҹә чатдырыб?\nАллаһ-Таала буну мүхтәлиф үсулларла едиб:\nЈазылы шәкилдә. Аллаһ бу үсулдан, ән азы, бир дәфә истифадә едиб. О, Муса пејғәмбәрә Он әмри јазылы шәкилдә вермишди (Чыхыш 31:18).\nМәләкләр васитәсилә данышмагла. Мәсәлән, Аллаһ Муса пејғәмбәрин Мисир фиронуна чатдырмалы олдуғу хәбәри мәләк васитәсилә демишди (Чыхыш 3:2—4, 10). Әҝәр чатдырылмалы олан хәбәр чох өнәмли хәбәр идисә, Аллаһ бирбаша мәләјини ҝөндәрирди ки, бу хәбәри дигтә етсин. Мисал үчүн, Муса илә данышаркән: «Бу сөзләри јаз, чүнки сәнинлә вә Исраил халгы илә мәһз бу сөзләрә әсасән әһд бағлајырам» * (Чыхыш 34:27).\nҜөрүнтүләр васитәсилә. Аллаһ бәзи ҝөрүнтүләри пејғәмбәрләр ојаг оланда ҝөстәрмишди (Әшија 1:1; Һәбгуг 1:1). Бәзи ҝөрүнтүләри онлар ајдын шәкилдә ҝөрүрдүләр (Лука 9:28—36; Вәһј 1:10—17). Елә мәгамлар да олуб ки, ҝөрүнтүләр онларын ҝөзүнә ҝөрүнүб (Һәвариләрин ишләри 10:10, 11; 22:17—21). Аллаһ һәмчинин пејғәмбәрә јухуда икән рөјалар ҝөстәрмәклә өз хәбәрини чатдырмышды (Дәнјал 7:1; Һәвариләрин ишләри 16:9, 10).\nДүшүнҹәни истигамәтләндирмәклә. Аллаһ Өз хәбәрини чатдырмаг үчүн пејғәмбәрләрин дүшүнҹәсини истигамәтләндирирди. Бу сәбәбдән Мүгәддәс Китабда дејилирди: «Мүгәддәс Јазылардакы һәр кәлмә Аллаһ тәрәфиндән илһамланмышдыр» (2 Тимутијә 3:16). Бу ајәнин башга бир тәрҹүмәсиндә «Аллаһ тәрәфиндән илһамланмышдыр» ифадәси «Аллаһ үфүрүб» кими верилиб. Аллаһ Өз мүгәддәс руһундан, јәни фәал гүввәсиндән фикирләрини хидмәтчиләринин дүшүнҹәсинә «үфүрмәк» үчүн истифадә едиб. Фикир Аллаһа мәхсус олса да, фикри ифадә етмәк үчүн сөзләри пејғәмбәрләр өзләри сечмишләр (2 Ишмуил 23:1, 2).\nПејғәмбәрлик һәмишә ҝәләҹәкдән хәбәр верир?\nХејр. Мүгәддәс Китабда тәкҹә ҝәләҹәк һагда пејғәмбәрлик едилмәјиб. Аллаһдан ҝәлән сөзләрин чоху, долајы јолла да олса, ҝәләҹәклә бағлыдыр. Мәсәлән, Аллаһын пејғәмбәрләри дәфәләрлә гәдим Исраил халгыны хәбәрдар етмишдиләр ки, тутдуглары пис әмәлләрдән әл чәксинләр. Онлар бу хәбәрдарлыглара гулаг ассајдылар, ҝәләҹәкдә хејир-дуа алаҹагдылар, анҹаг гулаг асмасајдылар, ҝәләҹәкдә бәдбәхтликләрлә үзләшәҹәкдиләр (Әрәмја 25:4—6). Һәр шеј онларын сечимләриндән асылы иди (Ганунун тәкрары 30:19, 20).\nМүгәддәс Китаб пејғәмбәрликләри тәкҹә ҝәләҹәкдән хәбәр вермир\nБир дәфә исраиллиләр Аллаһдан имдад диләјәндә, О, пејғәмбәрини ҝөндәриб билдирди ки, онлара көмәк етмәмәсинин сәбәби вердији ганунлара итаәт етмәмәләридир (Һакимләр 6:6—10).\nИса пејғәмбәр сәмәријјәли гадына онун кечмиши һагда дедикләрини јалныз илаһи вәһј сајәсиндә билә биләрди. Иса ҝәләҹәк һагда һеч нә демәсә дә, һәмин гадын онун пејғәмбәр олдуғуну анлады (Јәһја 4:17—19).\nИса пејғәмбәрә дүшмәнләри үзүнү бағлајыб ишҝәнҹә верәндә демишдиләр: «Һә, пејғәмбәр, тап ҝөрәк сәни ким вурду?» (Лука 22:63, 64). Онлар Исадан ҝәләҹәк һагда пејғәмбәрлик етмәсини јох, һал-һазырда ону кимин вурдуғуну тапмасыны истәјирдиләр.\n^ абз. 7 Илк бахышдан адама елә ҝәлә биләр ки, бу һадисәдә Јеһова Өзү Муса илә данышыб. Лакин Мүгәддәс Китаб ҝөстәрир ки, Ганун әһдини Мусаја билдирмәк үчүн Аллаһ мәләкләрдән истифадә едиб (Һәвариләрин ишләри 7:53; Галатијалылара 3:19).\nАллаһын пејғәмбәрләри һансы хәбәрләри чатдырмышды? онлардан дөрдүнү нәзәрдән кечирин.\nДүнјанын сону нә вахт ҝәләҹәк?\nҸавабы билмәк Мүгәддәс Китаба әсасән сонун неҹә олаҹағыны билмәјә көмәк едәҹәк.\nМүгәддәс руһ нәдир?


Q=6	C=0	SS=0	LS=6	PS=0	DC=0	LC=0	SD=0	BS=1	G0=10	G1=10	G2=7	DLID=az_RU	BODY=Sentyabr 7, 2017 - 6:36 PM Хәбәрин коду : 852889 Мәнбә : “Исламин Сеси” Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Вәкил Јалчын Иманов Гобустан Гапалы Типли Һәбсханасында сахланылан АИП лидери Мөвсүм Сәмәдовла ҝөрүшүб.\nМүвәккилинин сәһһәтинин вә әһвал-руһијјәсинин јүксәк олдуғуну сөјләјән Јалчын Иманов, Мөвсүм Сәмәдовун Мјанма һөкумәти тәрәфиндән Араканда мүсәлманлара гаршы һәјата кечирилән гәтлиамларла бағлы өз етиразыны билдирдијини сөјләјиб.\nДоктор Мөвсүм Сәмәдов гејд едиб ки, Мјанмада баш верән ганлы, бәшәри ҹинајәтин мүсәлманлара гаршы төрәдилмәсинә тәсадүфи һадисә кими бахмаг олмаз. Бу ҹүр ссенариләрин һазырланмасы вә иҹра олунмасы дүнјада, о ҹүмләдән Мјанмада биринҹи һал дејил:\n“Бир нечә ил өнҹә Гәрб даирәләри вә АБШ тәрәфиндән демократик өлкә кими тәгдим олунан Мјанмада инсанлыға гаршы күтләви гәтлиам ону ҝөстәрир ки, мүсәлманларын инкишафынын вә артымынын гаршысыны алмаг үчүн һәр ҹүр гәддарлыға, вәһшилијә әл атылыр. Белә һадисәләрин вә әмәлләрин архасында сөзсүз ки, Ислам дүшмәнләри олан даирәләр дајаныр. Һакимијјәтә кимин ҝәлмәсиндән асылы олмајараг мүсәлман гөвмүнә гәним кәсилән сијаси системләр өз нијјәтләринин далынҹадылар. Һәрби хунта режимиләри, о ҹүмләдән демократик дон ҝејиндирилән Мјанма һакимијјәти баш верән вә бундан сонра да мүсәлманлар үзәриндә һәјата кечириләҹәк гәтлиамлара ҝөрә дүнјанын гынағыны дејил, өзләринин ән јүксәк мүкафатларыны-Нобел макафатыны алаҹаг.\nЕтник тәмизләмәјә вә күтләви сојгырыма мәруз галан Мјанма мүсәлманларынын мүдафиәсини БМТ-дән вә диҝәр бејнәлхалг тәшкилатлардан ҝөзләмәк садәлөвһлүкдүр. Чүнки сионизмин көк салдығы бу тәшкилатларда һуманизм дејилән бир дујғу вә дүшүнҹә јохдур. О ки, галды мүсәлманларын һүгугларынын мүдафиәси ола.\nМјанмада төрәдилән бөјүк фаҹиәләрин гурбанларынын ганыны јердә гојмаг олмаз. Һагсызлыг, әдаләтсизлик Ислам дининдә ән чох гынанан һал кими бу һадисәләрдә дә бүтүн 57 мүсәлман өлкәсинин халглары вә хүсусән дә рәһбәрләри тәрәфиндән ҹидди мүнасибәт ачыгланмалы, һәлледиҹи, тәсирли аддымлар атылмалыдыр. Ән мүһүм аддымлардан бири дә бу гәтлиамлары төрәтмәкдә мараглы олан гүтбләрин ашкара чыхарылмасы вә дүнјада ифша едилмәси олмалыдыр. Азәрбајҹан халгынын ермәни дашнаклары тәрәфиндән белә сојгырыма мәруз галдығы үчүн Мјанма һакимијјәтинин мүсәлман әһалинин сојгырыма мәруз гојмасына өлкәмизин рәсми даирәләри даһа ҹидди реаксија вермәли, бу ҹинајәткар әмәли писләмәлидирләр. Мјанмада гәтлә јетириләнләрә Аллаһдан рәһмәт диләјирәм.”


Q=9	C=9	SS=3	LS=0	PS=3	DC=3	LC=0	SD=0	BS=0	G0=27	G1=15	G2=4	DLID=az_RU	BODY=Стефаны даша басырлар | Мүгәддәс Китаб һекајәси\nСтефаны даша басырлар\nДИЗ ҮСТӘ чөкмүш бу адам Стефандыр. О, Исанын садиг шаҝирдләриндән биридир. Амма ҝөр онунла нә баш верир! Бу кишиләр ону дашлајырлар. Ахы нәјә ҝөрә онлар Стефана бу гәдәр нифрәт едир, онунла белә гәддарҹасына давранырлар? Ҝәл өјрәнәк.\nСтефан Аллаһын көмәји илә мөҹүзәләр едир вә халга һәгигәти өјрәдир. Онун белә ҝөзәл ишләри бу кишиләрин хошуна ҝәлмир вә онлар Стефанла мүбаһисәјә ҝириширләр. Аллаһ Стефана чохлу һикмәт вердијиндән о, бу адамларын халга јалан шејләр өјрәтдијинин үстүнү ачыр. Бу кишиләр лап һирсләнирләр. Онлар Стефаны тутурлар вә сонра јаланчы шаһидләр чағырырлар.\nБаш каһин Стефандан сорушур: ‘Бу сөзләр доғрудурму?’ Бу суала ҹаваб олараг, Стефан Мүгәддәс Китаб әсасында ҝөзәл бир нитг сөјләјир. Ахырда о, гәдимдә јашамыш пис адамларын Јеһованын пејғәмбәрләринә нифрәт етдикләрини дә дејир. Сонра әлавә едир: ‘Сиз дә онлар кимисиниз. Сиз, Аллаһын хидмәтчиси Исаны өлдүрдүнүз вә Аллаһын ганунларына әмәл етмирсиниз’.\nБу сөзләр дин башчыларыны өзүндән чыхарыр. Онлар һирсләриндән дишләрини гыҹајырлар. Бирдән Стефан башыны галдырыб: ‘Бахын! Мән Исаны ҝөјдә Аллаһын сағында дуран ҝөрүрәм’ дејир. Буну ешидән кишиләр гулагларыны тыхајыб, Стефанын үстүнә ҹумурлар. Ону сүрүјүб шәһәрин кәнарына чыхарырлар.\nБу кишиләр үст палтарларыны чыхарыб, онлары Шаул адлы бир ҹавана тапшырырлар. Шәкилдә Шаулу ҝөрүрсән? Сонра онлардан бир нечәси Стефана даш атмаға башлајыр. Бир бах, Стефан диз чөкүб Аллаһа дуа едир: ‘Јеһова, гәддарлыгларына ҝөрә онлары ҹәзаландырма’. О билир ки, бу адамлардан бәзиләрини дин башчылары јолдан чыхарыблар. Бундан сонра Стефан өлүр.\nСәнә кимсә пислик едәндә, сән дә әвәзини чыхмаг вә ја Аллаһдан онун пајыны вермәсини истәјирсән? Нә Стефан, нә дә Иса белә етмирдиләр, әксинә, онлара пислик едәнләрә јахшылыг едирдиләр. Сән дә онлара охшамаға чалыш, јахшы?\nҺәвариләрин ишләри 6:8–15; 7:1–60.


Q=0	C=0	SS=0	LS=0	PS=0	DC=0	LC=0	SD=0	BS=1	G0=7	G1=7	G2=4	DLID=az_RU	BODY=Чех газы – Чех газы\nЧех газы јеганә әслән Чехијадан олан газ ҹинсидир. Бу ҹинс Чехијада бир нечә фәсилләр горунмагдадыр.\nБашга газ ҹинсләријлә мүгајисәдә Чех газы нисбәтән кичикдир анҹаг дөзүмлүдүр, һаваја давамлыдыр, јемләмә вә јетишдирилмәјә тәләбсиздир. Бу газлар јумурталарыны күрт јатмаг вә балаларыны бөјүтмәк үчүн чох јахшы аналыг инстинктинә маликдирләр.\nЧех газларынын ләләкләри јүксәк кејфијјәтлидир вә дигәр ләләк нөвләри илә мүгајисәдә тәркибиндә нисбәтән чох түк вар. Әсрләр боју газ түкү јастығларын долдурулмасы үчүн истифадә олунан ән дәјәрли материал олуб.\nЧох јахшы отлама сајәсинә гөрә Чех газлары кичик ҝенишләнән әкинчилик үчүн еләҹә дә һәвәскар фермерләр үчүн әла јетишдирмә ҹинсидир.Кичик өлчү сәбәбиндән үмими әт истеһсалы бир гәдәр ашағы олур. Бу сәбәбдән Чех газы бојүк һибрид олунмуш бројлер газларыјла рәгабәт апара билмәз. Анҹаг онун үстүнлүју бөјүк хәлис әтин чыхыш фаизында вә әтинин јүксәк кејфијјәтиндә олмагдадыр, һансы, ки даһа зәриф вә дадлыдыр.\nАғыр чәкили газ ҹинсләри илә вә бројлер газлары илә мүгајисәдә Чех газлары даһа ашағы јемләмә тәләб едирләр бу үздән онлары јетишдирмәк аз хәрҹ апарыр.\nЧех газы бир заман Чехијанын кәндләриндә гениш јајылмышдыр. Әсасән ҹәнуби вә гәрби Боһемијада газ јетишдиримәси кичик фермерләр үчүн әсас пул гәлири сајылырдыр. 19-ҹу әсрин ортасына кими һәр ил 50.000-дән чох газ Баварија (Алманија) шәһәринә, 1000 тондан чох газ түкү Алманијаја, Франсаја, Исвечрәјә вә Недерландлара, 100 тон газ јумуртасы исә Алманијаја,Белчикаја вә һәтта Инҝилтәрәјә ихраҹ олунурду.\nеркәк газ 5,5-6,6 kg\nдиши газ 3,5-5,6 kg\nЈумурта вермә 10-20 јумурта\nЈумуртанын чәкиси 120 g\nФајдаланма әти, ләләк, (јумурта)\nеркәк газ 24 mm\nдиши газ 24 mm


Q=10	C=6	SS=0	LS=4	PS=4	DC=0	LC=0	SD=0	BS=1	G0=24	G1=20	G2=14	DLID=az_RU	BODY=Јадыныздадырмы? Декабр 2016 | Тәлим\nLIFE STORY Һәр ҹүр адам үчүн һәр шеј олдум\nЛүтф сизи азад етди\nДаима руһани шејләр барәсиндә дүшүнмәк һәјат вә сүлһ ҝәтирир\nБүтүн гајғыларынызы Јеһова Аллаһын үзәринә гојун\nЈеһова Ону ҹидд-ҹәһдлә ахтаранлара мүкафат верир\nҺәлимлик һикмәтин бәзәјидир\n«Ҝөзәтчи гүлләси»нин 2016-ҹы ил үчүн тематик индекси\nДИЛИ: Aзәрбајҹан (кирил әлифбасы) Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тувалу Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи (Гафгаз) күрд курманҹи (кирил) ламба латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море ндебеле ндебеле (Зимбабве) ндонга нзема окпе олу конзо оромо осетин пангасинан папјаменто (Күрасао) пиҹин (Камерун) полјак португал пәнҹаб румын рунјанкоре рус санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урду уруунд урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һиндистан жест дили һауса һилигајнон һинд әрәб өзбәк\nҜөзәтчи гүлләси (тәлим нәшри) | декабр 2016\nИса Мәсиһ Мәтта 18:15—17 ајәләриндәки мәсләһәти һансы ҝүнаһларла бағлы вермишди?\nИса бу мәсләһәти ики нәфәрин арасында һәлл олунмалы мәсәләләрлә бағлы вермишди. Әҝәр диндашына гаршы ҝүнаһ едән адам һәмин баҹыја вә ја гардаша, шаһидләрә вә јығынҹаға гулаг асмырса, ону јығынҹагдан кәнар едирләр. Мәсәлән, бу ҝүнаһлара бөһтан вә фырылдаг дахилдир (w16.05 с. 7).\nМүгәддәс Китабдан охудугларынызын бизә фајда ҝәтирмәси үчүн нә етмәлијик?\nОхујанда ҝениш дүшүнмәли, охудугларымызы өзүмүзә аид етмәлијик. Өзүмүзә нөвбәти суалы верә биләрик: «Бурадан өјрәндикләримлә башгаларына неҹә көмәк едә биләрәм?» Һәмчинин әлимиздә олан вәсаитләрин көмәјилә охудуғумуз мөвзу әтрафында арашдырма апармаг олар (w16.05 с. 24—26).\nМәсиһинин јас сахламасы гәбаһәтдир?\nДирилмәјә инам бизи иткинин чәкдирдији аҹыдан хилас етмир. Ибраһим пејғәмбәр дә арвады Сараја ҝөрә јас сахламышды (Јар. 23:2). Вахт кечдикҹә кәдәр азалаҹаг (wp16.3 с. 4).\nҺизгијалын вәһјдә ҝөрдүјү белиндә гәләм-дават олан адам вә әли топпузлу алты нәфәр кими тәмсил едир?\nОнлар Јерусәлимин мәһвиндә иштирак етмиш вә Армаҝеддонда иштирак едәҹәк сәмави ордуну тәмсил едир. Белиндә гәләм-дават олан адам Иса Мәсиһи тәмсил едир. О, бөјүк мүсибәтдә хилас һөкмү чыхардығы инсанларын алнына мәҹази мәнада ишарә гојаҹаг (w16.06 с. 16, 17).\nАллаһ Мүгәддәс Китабы нәләрдән горујуб?\n1) Мүгәддәс Китабын јазылдығы материаллар чүрүсә дә, онун мәтнини көчүрүлмә јолу илә горуду; 2) ону мәһв етмәк истәјән дөвләт башчыларындан вә дин хадимләриндән горуду; 3) мәтнини тәһриф етмәк истәјән инсанлардан горуду (wp16.4 с. 4—7).\nМәсиһиләр һәјатларыны неҹә садәләшдирә биләрләр?\nӘслиндә нәјә еһтијаҹ дујдугларыны мүәјјән етмәли вә лазымсыз әшјалара пул хәрҹләмәмәлидирләр. Ај әрзиндә доланмаг үчүн нә гәдәр пул лазым олдуғуну мүәјјән етмәли, истифадә етмәдикләри әшјалардан азад олмалы вә борҹлары гајтармалыдырлар. Иш саатларыны азалтмалы вә хидмәтләрини ҝенишләндирмәк барәдә дүшүнмәлидирләр (w16.07 с. 10).\nМүгәддәс Китаб нәји гызылдан вә ҝүмүшдән гијмәтли адландырыр?\nӘјјуб 28:12, 15 ајәләринә әсасән илаһи һикмәт гызылдан вә ҝүмүшдән дәјәрлидир. Амма һикмәтә саһиб олдугҹа чалышын алдығыныз биликләр иманынызы мөһкәмләндирсин, сиздә гүрур јаратмасын (w16.08 с. 18, 19).\nМәсиһи киши саггал сахлаја биләр?\nБәзи әразиләрдә сәлигәли саггал сахламаға ҹамаат нормал бахыр. Һәмин әразиләрдә саггал сахламаг тәблиғ ишинә мәнфи тәсир ҝөстәрмир. Буна бахмајаг, бәзи гардашлар саггал сахламаг истәмир (1 Кор. 8:9). Бәзи әразиләрдә исә мәсиһиләрин саггал сахламасы дүзҝүн дејил (w16.09 с. 21).\nНәјә ҝөрә Давуд пејғәмбәрлә Ҹалутун әһвалатынын ҝерчәк олдуғуна әмин ола биләрик?\nҸалутун боју мүасир дөврдә јашамыш ән һүндүр адамын бојундан тәхминән 15 сантиметр һүндүр олуб. Үзәриндә «Давудун еви» јазылмыш гәдим китабә вә Иса Мәсиһин шәһадәти Давуд пејғәмбәрин ҝерчәк шәхсијјәт олдуғуну сүбут едир. Бу һадисә илә бағлы Мүгәддәс Китабда ады чәкилән әразиләр бу ҝүн дә мөвҹуддур (wp16.5 с. 13).\nБилик, дәрракә вә һикмәт арасында һансы фәрг вар?\nЧохлу мәлумат әлдә едән инсана биликли инсан дејилир. Бир мәлуматын о бириси илә неҹә бағлы олдуғуну баша дүшән инсан дәрракәли инсан сајылыр. Алдығы билији дәрк едиб әмәлдә ҝөстәрән инсана исә һикмәтли инсан дејилир (w16.10 с. 18).\nҜӨЗӘТЧИ ГҮЛЛӘСИ (ТӘЛИМ НӘШРИ) декабр 2016\nЈадыныздадырмы? 2015-ҹи ил декабр


Q=1	C=1	SS=0	LS=0	PS=0	DC=0	LC=0	SD=0	BS=1	G0=72	G1=64	G2=31	DLID=az_RU	BODY=Nur-az.com - Инсан организми үчүн 20 ән фајдалы гида\nСағлам расион дүзҝүн әрзаглар үзәриндә гурулур. Бунлар организмә фајда ҝәтирир, органларын вә системин фәалијјәти үчүн зәрури олан маддәләрлә тәмин едир. Бәдән бу маддәләрдән зүлал, микроелементләр, витаминләр, селлүлоз алыр вә артыг калори вә ја холестерин јүкүндән әзијјәт чәкмир.\nАлимләрин ән фајдалы 20 әрзагдан ибарәт һазырладыглары сијаһы:\nӘҝәр сиз өзүнүзү ҝүмраһ һисс етмәк вә јахшы ҝөрүнмәк истәјирсинизсә, о заман расионунузу бу әрзаглардан тәшкил един.\n1. Ағ әт\nАғ әт органларын һүҹејрәләринә вә тохумаларына оксиҝени чатдыран зүлал вә дәмир мәнбәјидир. Бундан башга, ағ әтин тәркибиндә һејван јағы аздыр вә холестерини јүксәлтмир.\nБу, сәһв фикирдир ки, лазымынҹа дәмири испанаг вә ја јашыл олмадан алмаг олар. Онларын тәркибиндәки дәмирин јалныз ики фаизини организм өзүнә чәкир. Тојуг филесиндә исә мәнимсәнилмә 60 фаизә чатыр.\n2. Јағлы балыг\nОрганизм јағлы балыгдан јарыдојмамыш јағ туршулары алыр ки, бунлар да әвәзолунмаздыр. Организм бу туршулары синтезләшдирмәји баҹармыр, лакин онлар баш бејин, үрәк вә дамарларын дүзҝүн фәалијјәти үчүн зәруридир. Бу маддәләрин чатышмазлығы бејин тохумаларынын гоҹалмасына, Алтсһејмер хәстәлијинин, ревматоидли артритин инкишафына шәраит јарадыр.\nЈарыдојмамыш јағ туршуларынын ән јахшы мәнбәји шимал дәнизләринин балығыдыр. Диҝәр әрзагларда бу дәјәрли маддәјә чох аз мигдарда раст ҝәлинир.\nФајдалы дәнли битки селлүлозла зәнҝиндир. О, бағырсағы тәмизләјир, глүкозанын һәзм трактындан соврулма интенсивлијини азалдыр вә холестеринин сәвијјәсини ашағы салыр. Лакин бу хассәјә јалныз дүзҝүн – минимал емал олунмуш, чох гајнадылмасы нәзәрдә тутулан јулаф маликдир. Мәсәлән, 20-25 дәгигәјә һазыр олан “Һеркулес”.\n4. Гырмызы вә гара рәнҝли ҝиләмејвәләр\nОнларын рәнҝи нә гәдәр долғундурса, демәли мејвәләриндә антиоксидантлар даһа болдур. Бу маддәләр организми гоҹалығын вә бир нечә нөв хәрчәнҝин төрәдиҹиси олан сәрбәст радикалларын һәрәкәтиндән мүдафиә едир. Скандинавија алимләри чијәләк, моруг, бөјүрткән, гарағат, гараҝилә вә гушүзүмүнү даһа чох јемәји мәсләһәт ҝөрүрләр.\nТәрәвәз нә гәдәр јашылдырса, онун тәркибиндә фитонутријентләр бир о гәдәр чохдур. Бу, биоложи актив битки комплексләридир ки, организмә ҹаванлашма тәсири ҝөстәрир. Испанаг, кресс-салат, романонун да тәркиби сыфыр сәвијјәли калоријә малик селлүлоз вә микроелементләрлә зәнҝиндир.\n6. Зејтун јағы\nРафинә олунмајан, биринҹи сојуг сыхылмадан сонра әлдә олунан зејтун јағы ән дәјәрли јағдыр. Онун тәркибиндә дамарлары тәмизләјән вә холестеринин мигдарыны ашағы салан монодојмамыш јағ туршулары вар. Зејтун јағындан мүнтәзәм истифадә һүҹејрәләри гоҹалмадан вә хәрчәнҝдән мүдафиә едир, организмдә илтиһаб реаксијаларыны азалдыр.\nПахлалылар битки зүлалы, Б витаминләри групу вә нишаста илә зәнҝиндир. Нишаста һәзм трактында узун мүддәт парчаланыр, глүкозаны тәдриҹән өзүндән бурахыр. Узун мүддәт һәзм едилмәси ҝеҹ аҹлыг һиссинин әмәлә ҝәлмәсинин зәманәтидир. Бу сәбәбдән мәрҹи, лобја вә јашыл нохуду арыгламаг истәјәнләрә мәсләһәт ҝөрүрләр.\n8. Гәһвәји дүјү\nОнун гәһвәји габығы тәмизләнмәмиш дүјүнү тәмизләнмиш ағ дүјүдән фәргләндирир. Мәһз һәмин өртүк дәнли биткини бу дәрәҹәдә фајдалы едир. Гәһвәји дүјү ағ дүјү илә мүгајисәдә Б1 вә Б2 витаминләри илә 90 фаиз даһа чох зәнҝиндир. Бундан башга, онун тәркибиндә селлүлоз чохдур, ашағы гликемик индексә маликдир, јәни һәзм просесиндә глүкозанын кәскин артмасына јол вермир.\n9. Ағарты мәһсулларындан һазырланан ичкиләр\nГатгысыз тәбии кефир вә јогуртларда лактобактеријалар чохдур, бунлар бағырсаг микрофлорасына фајдалыдыр. Лактобактеријалар бағырсагда патоҝен микроорганизмләри истисмар едир, фајдалы бактеријаларын артымыны стимуллашдырыр. Нәтиҹәдә, һәзм јахшылашыр, инфексијалы хәстәликләрә давамлылыг артыр. Тәсадүфән демирләр ки, иммунитет бағырсагда јерләшир!\nЈумшаг вә бәрк пендирләрин тәркиби организмимизә ваҹиб олан калсиумла зәнҝиндир. Калсиумдан сүмүкләр, дишләр формалашыр, һәмчинин о, ганјаранма вә иммунитет системләринин фәалијјәтиндә иштирак едир. Пендир калсиумун мигдарына ҝөрә диҝәр сүд мәһсулларыны үстәләјир, чүнки о, ферментләшдирилмиш сүд “консентратыдыр”. Бир килограм пендир һазырламаг үчүн 8 килограм сүд сәрф олунур.\n11. Кәпәкли ундан һазырланан чөрәк\nБелә унун тәркибиндә селлүлоз вә Б витаминләр групу еһтијаты бөјүкдүр. Кәпәкли ундан һазырланан чөрәк пахлалылар вә дәнли биткиләр кими организм тәрәфиндән ҝеҹ мәнимсәнилир. Узун карбоһидратлар дөрд саат әрзиндә парчаланыр, аҹлыг һисс олунмур ки, бу да арыгламаг үчүн фајдалыдыр. Селлүлоз бағырсағын фәалијјәтини стимуллашдырыр, ону шлаклардан тәмизләјир вә гәбизлији арадан галдырыр.\nКартоф тәркибиндәки калиума ҝөрә диҝәр әрзаглары үстәләјир. 100 грам тәрәвәздән сиз микроелементин дөрд суткалыг нормасыны ала биләрсиниз. Расионда калиумун кифајәт һәҹми үрәк-дамар системинин вә мөһкәм синирләрин фәалијјәтинин зәманәтидир.\nКартофдан мүтләг пөртләдилмиш вә ја биширилмиш истифадә едилмәлидир. Гызардылмыш картофун тәркибиндә микроелементләр ашағы дүшүр, тәрәвәзин калорилији артыр вә акриламид маддәси үзә чыхыр ки, бу да кансероҝен тәсирә маликдир.\nКәләмин бүтүн нөвләри (Брүссел, ағбаш, колраби вә с.) Ҹ витамини вә селлүлозла зәнҝиндир. Һәмчинин һәзм системини онколожи хәстәликләрдән мүдафиә едән хәрчәнҝәлејһинә маддәләр комплексинә маликдир. Кәләми буға верилмиш, пөртләдилмиш вә гызармыш һалда јемәк олар. Лакин ән јахшысы чиј һалда јејилмәси мәсләһәтдир. Белә һалда тәрәвәзин тәркибиндә бағырсаглары әсаслы сурәтдә тәмизләјән кобуд битки лифләри даһа чохдур.\nТуршуја гојулмуш кәләм гышда вируслу хәстәликләр үчүн әла профилактика олаҹаг. Онун тәркибиндә Ҹ витамини лимона нисбәтән 20 дәфә чохдур.\nИстиснасыз олараг, мејвәләрин һәр бири фајдалыдыр. Һәтта шәкәр диабети заманы ширин оланы белә. Истифадә вә тәһлүкәсизлик сирри – тәркибиндә селлүлозун јүксәк олмасындадыр. Селлүлоз бағырсагда шәкәрин соврулмасы просесинин сүрәтини азалдыр. Бу сәбәбдән дә банан, үзүм, гырмызы алма, јемиш, алимләрин сон елми тәдгигатларынын нәтиҹәләринә ҝөрә, диабет хәстәлији, пијләнмә, маддәләр мүбадиләсинин позунтусу олан инсанлар үчүн ән дәјәрли гида мәһсулудур. Әлбәттә ки, бу, сағламлыг проблеми олмајан инсанлара да аиддир.\nГоз-фындығын тәркибиндә дојмамыш јағлар чохдур, онларын зәнҹирвари гурулушуна ҝөрә гырмызы балығын јағ туршуларына јахындыр. Лакин онларын фајдасы бунунла битмир. Гоз-фындығын һәр нөвү әксәр инсанларда чатышмазлығы олан комплекс маддәләрлә зәнҝиндир. Селен, синк вә магнезиум гоз-фындығы даһа дәјәрли әрзаг едир. Тәркибиндә олан Е витамини исә бу чәрәзләри дәринин вә сачын ҝөзәллијинә аид едилән әрзаглар сијаһысына салыр.\n16. Дәниз кәләми\nҺәмчинин ламинарија јосуну адланан бу биткинин тәркибиндә биоложи актив маддәләр вә микроелементләр комплекси јерләшир. Хүсусән дәниз кәләми јодла зәнҝиндир. Јод чатышмазлығы дәниздән узагда јерләшән ири шәһәрләрин вә јашајыш мәнтәгәләринин сакинләри үчүн сәҹијјәви һалдыр.\n17. Сојалы әрзаглар\nСојалы пендир, кәсмик Јапонија мәтбәхинин әнәнәви мәһсулларыдыр. Бу өлкәдә ән јүксәк узунөмүрлүлүк вә онколожи хәстәликләрин ән ашағы сәвијјәси гејдә алыныб. Сојалы мәһсуллардан истифадә бу ҝөстәриҹиләрә наил олмагда һеч дә сон јерләри тутмур.\nСојалы пендир изофлаваноидләрлә зәнҝиндир. Бу маддә гадын һормону олан естроҝенлә охшардыр. Алимләр һесаб едирләр ки, изофлаваноидләр хәрчәнҝин һормондан асылы нөвүнүн инкишафыны дајандырмаг хассәсинә маликдирләр. Буна ҝөрә дә Јапонијада практик олараг сүд вәзиси хәрчәнҝинә раст ҝәлмәк мүмкүн дејил.\nЈумуртанын холестерини артырмаг габилијјәти гисмән шиширдилиб. Анҹаг онун организм үчүн фајдасы, әксинә, сонадәк дәјәрләндирилмәјиб. Бу әрзаг зүлал вә Б2 витамини үчүн идеал мәнбәдир. Бу маддәләр чатышмазлығы дәринин гурулуғуна, сач төкүлмәсинә вә ҝөрмә габилијјәтинин писләшмәсинә ҝәтириб чыхарыр.\nХариҹдән ҝәтирилән бу мејвә Омега-9 јарыдојмамыш јағ туршулары илә зәнҝиндир. Мәһз бу, мејвәнин ләтинә јағлылыг верир вә дамарлары холестериндән тәмизләјир. Бунун сајәсиндә организм авокадонун тәркибиндә олан лүтеини идеал шәкилдә мәнимсәјир. Бу маддә ҝөзүн сағламлығыны дәстәкләмәјә вә аһыл јашда ҝөрмә габилијјәтини јахшылашдырмаға гадирдир.\nЈағ туршуларынын даһа бир мәнбәји вә расион үчүн дәјәрли компонент тумлардыр. Балгабаг вә ҝүнәбахан тумларындан аз мигдарда истифадә дамарлары тәмизләјир, депрессијадан мүдафиә едир вә сәрбәст радикаллары блоклајараг, инсанын ҝәнҹ галмасына шәраит јарадыр.\n871 дәфә бахылыб


Q=7	C=5	SS=2	LS=2	PS=0	DC=0	LC=0	SD=0	BS=2	G0=28	G1=25	G2=10	DLID=az_RU	BODY=Nur-az.com - Путин мүсәлман олсајды...\n30 Октјабр 2017\nПутин мүсәлман олсајды...\nИранда бөјүк бир мүтәфәккир шәхс отуруб, мән онун бу гәдәр әһатәли билҝијә саһиб олдуғуну тәсәввүр етмирдим\nПутин һаггында дејирләр ки, өз дининә садиг адамдыр, килсәјә ҝетдији, дуа етдији вахтлар олуб. Әлбәттә, Исламдан башга һансыса динә мәнсуб олмаг үмумијјәтлә һеч бир динә мәнсуб олмамагдан јахшыдыр вә мүсәлмана христиан, јәһуди дининин мәнсубу атеистдән даһа јахындыр.\nПутин христиандыр, тәһриф едилмиш христианлығын бир парчасыдыр. О, һаглы билдији дининә етигад едир, амма Аллаһла өз арамызда галдыгда, башга сөзлә виҹданла дүшүндүкдә ҝөрүрүк ки, бир чох мүсәлмана баханда Путин онлардан мин дәфә јахшыдыр.\nАдам Ирана ҝәләндә Ајәтуллаһ Хаменеи аға үчүн Гуран ҝәтириб өзүјлә, онун Ајәтуллаһ Хаменеини ҝөрдүкдә ондан Һәзрәт Исанын (ә) беһишт гохусуну алдығыны демәсини дә јазанлар вар. Сијасәт өз јериндә, бу ҹүр сөзләр сијасәтдә имиҹ сајылса да о бири јандан бир сијасијә, өзү дә христиан бир сијасәтчијә бу ҹүр ифадә ишләтмәк бәлкә дә имиҹинә зәрәр вура биләрди. Амма бәзән дил данышмајанда виҹдан данышыр.\nАллаһ тәрәфи Путин христиан олса да бир чох мүсәлман дөвләт башчыларындан даһа чох мүсәлмандыр. Бу ҝүнүн өзүндә дүнјада мәзлум мүсәлманлар Путин тәрәфиндән дәстәкләнир. Мәсәлән, АБШ нөкәрләри олан Али-Сәуд вә диҝәр вәһаби дөвләтләри дә өзләрини мүсәлман сајыр. Гәззафиләр, Мүбарәкләр, Сәддамлар, Пәһләвиләр өзләрини мүсәлман сајдыглары һалда мүсәлмана ујғун олмајан ишләрлә мәшғул олурдулар. Бир һалда ки, бу ҝүн дүнјаја мүсәлмандан даһа чох инсанијјәти олан, ҹанаварлашмамыш инсан лазымдыр. Сөзүн һәгиги мәнасында дүнјаја инсан лазымдыр, инсан.\nДејирләр, мүсәлман олмаг о гәдәр дә мүһүм дејил, әсас одур ки, инсан олсун. Јахшы, инсан олмаг јахшы шејдир, амма бир дин инсаны инсанлыға дәвәт едирсә бир инсанын һәм инсан һәм дә мүсәлман олмасында нә гәбаһәт вар. Ислам дини инсанлара јахшылыг етмәјә, һаггы демәјә, мәзлуму мүдафиә етмәјә чағырыр бүтүн дүнјаны. Бурада пис нә вар ки?\nБәзи вахтларда шајә јајылыр ки, Путин мүсәлман олуб. Доғрудур, Путин һазыркы шәраитдә Ислама чох јахынлашыб. Амма мүсәлман олса дини дә камилләшәр.\nДүнјада Ислама олан рәғбәт вә мәһәббәт ҝетдикҹә артыр. Кимләр Исламы террорла ҝөздән салмаг истәјибләрсә өзләри ҝөздән дүшүбләр. Ҝөздән салмаг, гарајахма һәр вахт олуб. Мәсәлән сөзүнү етдијимиз Путин һаггында да дејирләр ки, бу сијасәтдир, сијасәтдә лазым ҝәлсә Путин молла либасы да ҝејинмәлидир. Разыјам, амма нә үчүн бу сөзләри Трамп һаггында демәк олмур. Нә үчүн Обама Мисирдә ҝедиб мүсәлманлар, Ислам һаггында хош сөзләр демәсинә, Трампын Али-Сәуд кралларыјла гол-гола ҝириб ојнамасына да ејни сөзү демирләр. Нә үчүн АБШ-ын мурдан күрсүсүнә отуран һәр бир кәс ҹанаварлашмаға башлајыр. Әҝәр Путин өзүнү заһирдә мүсәлманлара јахын ҝөстәрирсә Трамп да буну едә биләрди. Едир дә, амма һәр дәфә дә јерин дибинә ҝирир. Чүнки онун јахынлашдығы мүсәлманы да "Исламы" да өзү дүзәлдиб. Онун јахынлашдығы Ислам ИШИД, әл-Гаидә, Бенладен, Али-Сәуд Исламыдыр. Сионизмин башга симасы. Чүнки онун јахынлашмаг истәдији мүсәлмандан Путин даһа чох мүсәлмандыр. Путин исә санки Ислам Пејғәмбәринин (с) "ким бир јердә мәзлумун фәрјад чәкдијини ешидиб көмәк етмәсә мәним үммәтимдән дејил" мәзмунлу һәдиси-шәрифинә риајәт едир. Нәинки онун сәсини ешидир, үстәлик өз ҝенералларыны һадисә јеринә ҹәлб едир, ракетләријлә һәмин мәзлума зүлм едән зүлмкарлары ракетлә мәһв едир.\nОла биләр һансыса динсиз инсан динә ҝәлмәк истәсә десин ки, әҝәр мән дин сечмәли олсам Путинин олдуғу дини сечәрәм, һәмин адама Путинин бу сөзләрини хатырлатмаг лазым ҝәлир: "Бизим евдә христианлыға аид китаблар мөвҹуддур вә мән онлары охумушам. Иса Мәсиһ һаггында охудугларымы вә дүшүндүкләрими мән ҹанлы олараг Иранын Али Дини Лидеринин тимсалында ҝөрдүм. Инди баша дүшүрәм ки, бу өлкә һансы тәбирлә идарә олунур. Бу ҝөрүш мәним јаддашымда силинмәз хатирә олараг галаҹагдыр.\nПутин Али Дини Лидерлә ҝөрүшдән сонра бунлары да гејд едыб ки, Иранда бөјүк бир мүтәфәккир шәхс отуруб, мән онун бу гәдәр әһатәли билҝијә саһиб олдуғуну тәсәввүр етмирдим."\nП.С. Путин мүсәлман олсајды јазыб үч нөгтә гојдум, ҝерисини өзүнүз дүшүнәрсиниз.


Q=9	C=0	SS=0	LS=9	PS=0	DC=0	LC=0	SD=0	BS=1	G0=4	G1=4	G2=3	DLID=az_RU	BODY=«Сиз әсил нүмунәсиниз!»\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни ермәни (гәрб) естон ефик зулу ибан инҝилис испан италјан каннада кинјаруанда кореја коса малагаси малај малајалам маҹар полјак португал румын рус сапотек (Лачигуири) сепеди серб серб (латын) сесуто (Лесото) сетсвана сингал словак словен сотсил суаһили тагалог тараски татар тзелтал тигре тотонак тсонга түрк умбунду урду фанте фарс фин франсыз хорват чех чичева јапон јунан ҝүрҹү әрәб\nСИҸИЛИЈАНЫН Сапонара шәһәриндәки Јеһованын Шаһидләри әразидә баш вермиш дашгындан сонра ҝөстәрдикләри көмәјә ҝөрә тәшәккүрнамә илә тәлтиф олунублар.\n2011-ҹи ил нојабр ајынын 22-дә Мессина әјаләтинин бәзи шәһәр вә кәндләрини ҝүҹлү сел басмышды. Һәмин ахшам Сапонарада баш вермиш сүрүшмә нәтиҹәсиндә, бир ушаг да дахил олмагла, 3 нәфәр һәјатыны итирмишди.\nФәлакәтдән сонра Јеһованын Шаһидләри даһа чох хәсарәт алмыш әразиләри чиркаб вә дағынтылардан тәмизләмәк үчүн көнүллүләрдән ибарәт тәҹһиз олунмуш дәстәләр тәшкил етдиләр.\nБу дәстәләр јерли һакимијјәтлә әмәкдашлыг едир вә даһа чох тәләбат олан әразиләрдә көмәк едирдиләр. Онлар вәзијјәт нормаллашандан сонра да көмәклик ҝөстәрмәјә давам едирдиләр. Бу ишләрә 50—80 Шаһид гошулмушду вә онлардан бәзиләри тәхминән 100 километр узаглыгдан ҝәлмишдиләр.\nТәбии фәлакәтин баш вердији әразинин сакинләри Јеһованын Шаһидләринә өз миннәтдарлыгларыны билдирмишдиләр. Иҹра башчысы дөнә-дөнә: « Сиз әсил нүмунәсиниз », — дејирди.\nБеш ајдан сонра иҹра һакимијјәтинин шура үзвү Фабио Винчи Јеһованын Шаһидләринин јерли јығынҹағына рәһбәрлијин адындан тәшәккүрнамә тәгдим етди.


Q=8	C=8	SS=2	LS=0	PS=2	DC=0	LC=0	SD=0	BS=0	G0=29	G1=26	G2=12	DLID=az_RU	BODY=Ишә јарыјан тәрбијә\nҮЗ ГАБЫҒЫНДАКЫ МӨВЗУ | УШАГЛАРЫН ТӘРБЫЈӘСЫ НЫЈӘ КОРЛАНЫБ?\nВАЛИДЕЈН олмаг һәләм-һәләм асан иш дејил. Амма әҝәр валидејн ушағына јериндә гулагбурмасы вермирсә, онда иши даһа да чәтинләшир. Чүнки тәрбијә верилмәсә, 1) ушаг јенә дә өз билдијини едәҹәк, бу исә валидејни әлдән салаҹаг; 2) валидејнләр һәр дәфә бир һава чалаҹаг, бу да ушағы чаш-баш гојаҹаг.\nАмма мәһәббәтлә, бир истигамәтдә верилән тәрбијә ушағын дүшүнҹәсини ишләдәҹәк вә хасијјәтини дүзҝүн формалашдыраҹаг. Һәмчинин бунун сајәсиндә ушаг тәһлүкәсиз мүһитдә бөјүјүб мәсулијјәтли вәтәндаш олаҹаг. Бәс ушаглара дүзҝүн тәрбијә вермәк үчүн етибарлы мәсләһәтләри һарадан тапмаг олар?\nМүгәддәс Китабын дәјәрли принсипләри\nБу журналы дәрҹ едән Јеһованын Шаһидләри әминдирләр ки, Мүгәддәс Китаб, орада да јазылдығы кими, «тәлим, тәнбеһ, ислаһ үчүн, һәм дә салеһлијә ујғун тәрбијә үчүн фајдалыдыр» (2 Тимутијә 3:16). Аллаһын Кәламы садәҹә валидејн үчүн ҝөстәриш китабы дејил, орадакы принсипләр бүтүн аилә үчүн ҝөзәл рәһбәрликдир. Ҝәлин бир нечә принсипи нәзәрдән кечирәк.\nМҮГӘДДӘС КИТАБДА ЈАЗЫЛЫБ: «Ахмаглыг ушағын үрәјиндә көк салар» (Мәсәлләр 22:15).\nУшаглар диггәтҹил вә мүлајим олсалар да, онлар ахмаглыг етмәјә дә мејиллидирләр. Буна ҝөрә дә ушагларын тәрбијәјә еһтијаҹы вар (Мәсәлләр 13:24). Буну билмәк сизи валидејнлик борҹунузу јеринә јетирмәјә тәшвиг едәҹәк.\nМҮГӘДДӘС КИТАБДА ЈАЗЫЛЫБ: «Ушагдан тәрбијәни әсирҝәмә» (Мәсәлләр 23:13).\nГорхмајын ки, вердијиниз сабит тәрбијә ушагларыныза мәнфи тәсир едәҹәк, ја да ҝәләҹәкдә онлар сизә кин сахлајаҹаг. Мәһәббәтлә верилән тәрбијә ушагларыныза дүзәлишләри тәвазөкарлыгла гәбул етмәјә көмәк едәҹәк. Бу хүсусијјәт онлара бөјүјәндә дә лазым ҝәләҹәк (Ибраниләрә 12:11).\nМҮГӘДДӘС КИТАБДА ЈАЗЫЛЫБ: «Инсан нә әкәрсә, ону да бичәҹәк» (Галатијалылара 6:7).\nТәбии ки, валидејнләр ушагларыны горумаг истәјир. Амма бурада да ифрата вармаг лазым дејил. Ушағынызын сәһв һәрәкәтинин агибәтиндән ону гуртарырсынызса, јахуд да мүәллим вә ја башга бириси сизә ондан шикајәтләнәндә ону мүдафиә едирсинизсә, фикирләшмәјин ки, бу ушағын хејринәдир. Әксинә, сиз ирад тутанларла әлбир олмалысыныз. Чүнки белә етмәклә сиз онлара, өзүнүз дә дахил олмагла, өзләриндән бөјүкләрә һөрмәт етмәји ашылајаҹагсыныз (Колослулара 3:20).\nМҮГӘДДӘС КИТАБДА ЈАЗЫЛЫБ: «Әркөјүн ушаг анасыны хәҹил едәр» (Мәсәлләр 29:15).\nВалидејнләр тәһгирамиз сөзләрдән гачмалыдырлар, ејни заманда да диҝәр ифрата варыб һәр шејә ҝөз јуммамалыдырлар. Бир китабда дејилир: «Валидејнләр ушагларына һәр шејә иҹазә верәндә, ушаглар аиләдә кимин башчы олдуғуну билмирләр» («The Price of Privilege»). Әҝәр сиз мәсулијјәти өз үзәринизә ҝөтүрмәсәниз, ушаға елә ҝәләҹәк ки, сүкан онун әлиндәдир. Истәр-истәмәз, өвладыныз сәһв гәрарлар верәҹәк, бу да һәм она, һәм дә сизә башағрысы ҝәтирәҹәк (Мәсәлләр 17:25; 29:21).\nМҮГӘДДӘС КИТАБДА ЈАЗЫЛЫБ: «Инсан... арвадына бағланаҹаг вә икиси бир бәдән олаҹаг» (Мәтта 19:5).\nАллаһын Кәламына әсасән, киши илә гадын јалныз евләнәндән сонра ушаға саһиб олмалыдырлар вә ушаг бөјүјүб еви тәрк едәндә дә, онлар бирликдә олмалыдырлар (Мәтта 19:5, 6). Бу да о демәкдир ки, сиз әввәла һәјат јолдашысыныз, сонра исә валидејн. Әҝәр бу тәрсинә оларса, онда ушағыныз өзү барәдә лүзумундан артыг фикирләшәҹәк (Ромалылара 12:3). Ушаг диггәт мәркәзиндә олан аиләләрдә әр-арвад мүнасибәтләри зәифләјир.\nВалидејнлик борҹунузу јеринә јетирмәк үчүн вердијиниз тәрбијә ашағыдакы принсипләрлә үст-үстә дүшмәлидир.\nМәһәббәтли олун. «Ушагларынызы гәзәбләндирмәјин, јохса онлар руһдан дүшәрләр» (Колослулара 3:21).\nКонкрет олун. «Гој “бәли”низ бәли олсун, “хејр” сөзүнүз хејр олсун» (Мәтта 5:37).\nТаразлы олун. «Сәни лазыми өлчүдә ислаһ едәҹәјәм» (Әрәмја 30:11) *.\n^ абз. 21 Даһа әтрафлы мәлумат алмаг үчүн jw.org/az-latn сајтына дахил олун. МҮГӘДДӘС ЈАЗЫЛАРЫН ТӘЛИМЛӘРИ > ӘР-АРВАД ВӘ ВАЛИДЕЈНЛӘР бөлмәсинә дахил олуб «Ушағын тутмасы тутанда» вә «Јенијетмә илә неҹә дил тапмалы?» адлы мәгаләләрә бахын.\nМәһәббәтли, конкрет вә таразлы олун